Немислар Фашист Германиясидаги болалик ҳақида нима дейди? - BBC News O'zbek\nНемислар Фашист Германиясидаги болалик ҳақида нима дейди?\nФиона Макдоналд BBC Culture\nФото муаллифлик ҳуқуқи Fred Ramage/Getty Images\nImage caption Берлин болалари\nЯқинда Берлиндаги нашриётлардан бири томонидан болалаги Фашист Германиясида ўтган немисларнинг хотиралари тўпланган «Kriegskinder» (Уруш фарзандлари) номли китоб чоп этилди. Китоб муаллифларидан бири фотограф Фредерика Хелвиг уруш вақти ҳақида одамлар нималарни эслаши ва нималарни эсга олишни истамаслигидан ҳикоя қилади.\nБола сифатида онгга муҳрланиб қолган бу хотиралар баъзида ёрқин, баъзида эса хира. Уларни ўқий туриб ўша йилларга тушиб қолгандек бўласан киши. Хотиралар билан бир қаторда биз болалик даврига назар солаётган кекса инсонларнинг суратлари келтирилган. Немисчада уларни Kriegskinder ёки 'уруш фарзандлари' деб атайдилар. Улар Иккинчи Жаҳон Уруши йилларида Фашист Германиясида ўсганлар.\nЕвропадаги ўзбеклар қатлгоҳида\nПутин Штирлицга тақлид қилганми?\n«Кунлардан бир куни Берлиндаги сув ҳавзаларидан бири бўйида сайр қилиб юрардим, - хотирлайди 1937 йили Дортмундда дунёга келган Бригитта. - Сувда аёл кишининг мурдаси юзтубан ётганча оқиб юрарди. Шамол аёлнинг юбкасига ел бериб, елкан каби жасадни сув бўйлаб ҳаракатлантирарди».\nБу каби хотиралар, 44 та фотопортрет билан биргаликда, «Kriegskinder» китобига жамланган. Фотограф Фредерика Хелвик китоб қаҳрамонларини суратга олган, Анна Ваак эса хотираларни қоғозга туширган.\nҚаҳрамонларнинг баъзилари бола кўзи билан кўрилган даҳшатли воқеалар ҳақида илк бор ҳикоя қилишга аҳд қилганлар.\nҲали тутаб турган сигарет қолдиғи, жасадларнинг оғзига тиқилган тошчалар, бомбаланган уй балконида турган икки помидор новдаси…\nОнгга тезда таъсир қиладиган мазкур хотиралар тарихчилар томонидан кўп бора ёзилган манзараларга бошқача назар ташлашга ундайди.\n«Мазкур мавзу тарих ва статистикадан фарқли ўлароқ, ўша давр воқеаларининг хиссий жиҳатларини очиб бериши билан мени ўзига жалб этди,» ҳикоя қилади Хелвиг BBC Culture муҳбири билан суҳбатда.\nImage caption Бригитта 1937 йилда туғилган\nКитоб қаҳрамонларидан Никлас Франк ўтмишни тиклаш учун кўп ишларга қўл урган. Никлас 1939 йили оккупация қилинган Полша генерал-губернатори бўлган, бу мамлакатда поляклар ва яҳудийларга қарши кенг кўламли террор ташкилотчиларидан бири сифатида тарихда қолган Ганс Франк оиласида дунёга келган. (Урушдан сўнг Нюренберг суди Ганс Франкни ўлимга ҳукм қилган эди).\nЮксак эътирофларга сабаб бўлган «Менинг нацистча ўтмишим: Оталаримиз қилмишлари» ҳужжатли филмида Никлас Франк британиялик ҳуқуқ ҳимоячиси Филипп Сендс билан Европа бўйлаб кезиб, ўша давр ҳақида материаллар тўплайди. (Филмда ўтмиш хотиралари билан ўртоқлашган Сендснинг бобоси Холокост даврида ўзининг кўплаб поляк қондошларидан жудо бўлган эди).\n«Уруш фарзандлари» китобида Никлас Франк оиласининг Полшада ўтган даври ҳақида сўзлайди. У онаси ва энагаси билан Краковдаги яҳудийлар геттосига бозорлик қилишга боргани ҳақида ҳикоя қилади.\n«Биз гетто бўйлаб машинада кезардик, онам ўзи истаганча мўйна, шарф, кўйлаклар сотиб оларди. Мен 'Мерседесънинг орқа ўриндиғида энагам Хилда билан ўтирардим. Оқ-қора тусдаги костюм кийиб олган эдим».\n«Одамлар бизга хафақон кўзлари билан тикилиб турарди. Мен ўзимдан каттароқ болага тилимни чиқариб, уни мазаҳ қилардим. Бола эса ортга ўгирилганча тез-тез юриб кетарди. Унинг менга жавоб қайтармаслиги ғалаба қозонганимдан далолатдек эди, гўё. Мен бундан қувониб иржаярдим, лекин энагам сукут сақлаганча мени ўриндиққа қайта ўтирғизиб қўярди».\nImage caption Никлас 1939 йилда таваллуд топган.\nЭнди эса бу хотиралар юракда ширин хисни эмас, балки ғашлик уйғотади. «Китобдаги ҳикояларнинг асосий қисми ҳақиқий ҳаётдан олинган хотиралардан иборат, - дейди Хелвиг. - Одамлар ҳикоя қилаётган хотираларни тинглаш мароқли, лекин улар тилга олишни истамайдиган хотиралар унданда қизиқарлироқ».\nҚаҳрамонларнинг аксарияти ўзгаларнинг ўлимини бола дунёқараши билан гувоҳ бўлган ҳолда тасвирлайдилар. «Уйимиз қаршисида осиб ўлдирилган одам жасади ётарди. У немис эди. У вайрон бўлган бинога яшириниб, урушга бормасликка интилган. Уни топиб олишгандан сўнг кўчадаги симёғоч осишган, - дейди Вернер. - Бироз вақтдан сўнг арқонни кесиб юборишган. Жасад бир неча кун кўчада чўзилиб ётди. Биз, болалар, эса унинг очилганча қотиб қолган оғзига майда тошчаларни ташлаб, ўйнардик».\n«Ниҳоят уни йўл четига кўмишди. Лекин шаҳар кўчаларида жасадлар бўлмаслиги учун юк машиналарда келиб, уни ва бошқа жасадларни кавлаб олишди, кейин машинага улоқтиришди. Биз, болалар, бу жараённи бир четдан кузатиб ўтирар эдик. Машиналардан кўздан ғойиб бўлгандан сўнг биз ҳам тушлик қилгани кетдик. Тушликка маккажўхори унидан бўтқа тайёрланган эди, лекин менинг кўз ўнгимдан суяклари титилиб кетган кийим унгурларидан чиқиб турган жасадлар кетмас эди. Овқатимни ея олмадим, кўнглим беҳузур бўлиб кетди».\nImage caption Вернер 1936 йилда туғилган\nЎша давр ислари, овозлари «Уруш фарзандлари»даги хотиралар билан бирга бизнинг замонамизга ҳам кириб келди. «Кўпчилик ҳали-ҳануз бомбапаноҳда қандай жон сақлаганликлари, огоҳлик сиренаси чинқириғи, ҳаво ҳужумлари, катталар юзидаги қўрқув, узала тушиб ётган жасадлар, ярадорлар, жонига қасд қилганлар танаси, вайрона уйлар ҳақида хотирлайдилар. Вайронагоҳларда қандай қилиб ўйнаганликлари ҳақида ҳам эслайдилар,» деб ёзади Александра Зенффт китоб сўзбошисида. Александра нацист жиноятчисининг невараси (Ганс Элард Людин Словакияда Германия элчиси сифатида фаолияти давомида 70 мингдан ортиқ Словак-яҳудийларини ўлим лагерларига депортация қилган шахс эди) ва «Ўтмишнинг узун кўланкаси» китоби (унда бобосининг ёвуз қилмишларидан хабар топгандан кейинги ҳолатини тасвирлайди) муаллифидир.\n«Отанг ёки онанг жиноятчи эканлигини тан олиш, уларга бўлган муҳаббатинг ҳаққи-ҳурмати бу ҳақиқатга кўз юмиш… Бу иккиюзламачиликка олиб келади ва чидаб бўлмас азоб юклайди киши қалбига,» деб ёзади Зенффт.\n«Яқинлари қўл урган қабиҳликларни яшириб юриш кун келиб авлодлар онгига ўнглаб бўлмас зарар етказиши мумкин. Севимли ва севувчи ота бир вақтнинг ўзида қандай қилиб ёвуз қотил эканлигини қабул қилиш оғир синовдир».\n«Жуда озчилик қалбида ҳам севимли ота-она ҳам жиноятчи қиёфасини тенгдан сақлашга ҳаракат қилади. Лекин аксарият ёки ота-онаси қўл урган жиноятни инкор қилади ёки улардан воз кечади».\nУрушдан сўнг анча вақт ўтган бўлсада, хотиралар ҳеч қаёққа йўқолмаган.\n«Kriegskinder, яъни уруш фарзандлари ўзларини қийнаган хотираларни биз - набираларга етказишган, - ёзади Зенффт. - Психологларнинг қайд этишича, кўплаб набиралар боболари қўл урган амалларни шахсий ҳаётларининг бир қисмига айлантиришган».\nХелвиг ўз фарзандлари пайдо бўлгандан кейин бундайин хотиралар қийноғи ҳақида янада кўпроқ ўйлай бошлаган.\nImage caption Аннелиза 1938 йилда таваллуд топган\n«Мазкур китоб ғояси дўстларим билан фарзандларимизда ватанимиз яқин ўтмишига қизиқиш пайдо бўлиши учун нималар қилишимиз, ўтмиш ҳақида сўзлаб, уларда масъулият шаклланиши учун нималарни ҳикоя қилишимиз мумкинлиги тўғрисида суҳбатлашганимдан сўнг пайдо бўлган».\n«Шундай суҳбатларнинг бирида англадимки, баъзида биз ота-оналаримизда гувоҳи бўладиган ғалатилик уларнинг болалиги уруш вақтида ўтганлиги билан изоҳланиши мумкин экан. Шундан сўнг ўша давр хотираларини тўплашга бел боғладим».\nШундан сўнг Хелвиг кексалар билан суҳбатга киришишни ўзига асосий мақсад қилиб олди. «Ҳар бир немис Холокост ҳақида яхши билади, у тўғрисида мактабда ўргатишади, кўплаб ҳужжатли материаллар чоп этилган… лекин немис оилаларида сўзланилмайдиган бир ҳолат бор - бу сизнинг бобонгиз уруш вақтида қўл урган амаллар ва уларнинг оқибатларидир. Бу, ҳудди, табуга айланиб қолган».\nУруш фарзандларининг ҳаммаси ҳам хотиралар ҳақида сукут сақлашни афзал билмайди. «Мазкур авлод узоқ йиллар давомида хотираларни ўзи билан сақлаб келган. Биз суҳбатга чорлаган кексаларнинг аксарияти хотиралари билан очиқ ўртоқлашишдан тортинмадилар. Уларнинг фикрича, бу хотиралар кўпчиликка қизиқ бўлиши мумкин».\nХелвиг китоби кўп нарсани ўзгартиришига умид қилади. «Хотираларни ўқиганда ўзгача ҳисларни туясиз. Ҳислар эса қизиқувчанлик ва янгидан-янги саволларни пайдо қилади. Ўша даврга холис баҳо бериш учун янада очиқроқ суҳбатларни истаб қоласиз,» дейди Хелвиг.\n«Гап бор айбни бутун бошли авлод гарданига юклаб қўйиш ҳақида кетмаяпти. Турли авлод вакилларини очиқ суҳбатга чорлаш жуда муҳим».\n«Kriegskinder» китоби Исроиллик психолог, психотерапевт, нацизм ҳақида хотиралар ва Холокост оқибатлари бўйича тадқиқотчи Дана Бар-Онадан келтирилган қуйидаги иқтибос билан якунланади: "Қуролли ихтилофлар жамиятда тилга олинмаслик маъқул кўриладиган мавзуларни пайдо қилади. Жиноятчиларнинг амаллари қурбонларнинг азоблари ва бу жараённи четдан кузатган учинчи томон каби йўқликка ғарқ бўлади. Мазкур сукут авлоддан авлодга кўчиб ўтади".\n«Уруш фарзандлари» дунёда кескин ўзгаришлар содир бўлаётган бир вақтда чоп этилган.\n«Китобда кўплаб йил олдин содир бўлган воқеалар яна тилга олинади, лекин бу ўша воқеалар қайтадан такрорланмаслигини англатмайди, - таъкидлайди Хелвиг. - 2014 йили китоб устида иш бошлаганимизда дунё ҳозиргидан кескин фарқ қилар эди».\nImage caption Карл 1941 йилда туғилган\n"Мен немис дўстларимга уруш вақтида ўтган болалик ҳақида китоб ёзаётганлигим ҳақида сўзлаганимда уларнинг муносабати тахминан бундай бўлди: «Қизиқ. Бу ҳақида ҳозир гапиришимиз шартмикан? Германиянинг аҳволига боқ».\n«Меркел ва Обама даври эди ва, тўсатдан, орадан икки йил ўтиб Германия, Европа ва Америкада умуман бошқача вазият юзага кела бошлади».\nЎзининг сўзбошисида Зенффт одамларнинг хотиралар ҳақида сукут сақлаши қанчалик оғир оқибатларга олиб келиши ҳақида алоҳида таъкидлайди.\n«Тадқиқотларга кўра, руҳий жароҳатлар ва стресс авлоддан авлодга кўчиши мумкин. Агар бунга чек қўйилмас экан, бу ҳолат чексиз давом этаверади».\nХотираларни мажбуран яшириш фақат бир оила доирасига тегишли бўлмайди. «Оила ичида бўғилган ва гилам остига яширилган хотираларнинг кун келиб жамият ва сиёсатга суқилиб киришига қаршилик қилиш имконсиз».\n«Тўйиб овқатланишга имконимиз бўлмагани туфайли мени Швецариядаги бувимнинг синглисиникига юборишди. Унинг эри мебелларга қоплама тайёрловчи уста эди. Уйдан ошланган терининг ёқимли ифори анқирди, лекин квартира бўйлаб чумолилар чопиб юрарди. Бувим чумолиларни чўчитиш учун полга селедка балиғи бошчаларини қўйиб чиққанди».\n"Квартирада ҳашамдор диван бўлиб, унда кичик рисолалар уйилиб ётарди. Кундузлари бувим тез-тез Цюрихга кетарди ва у уйда йўқ кунларнинг бирида рисолаларни варақлаб кўришга жазм қилдим. Уларни очиб кўрганимда вужудимни даҳшат қоплай бошлади. Рисолалар Германиядаги ўлим лагерлари ҳақида эди ва у ердаги жараён суратлар билан изоҳланганди… Шаҳар кўчаларидан бирида сайр қилиб юрганимда ортимдан кимдир келиб, бўйнимга қаттиқ туширди ва қичқирди: «Исқирт немис!» Мен йиғлаб юбордим".\n«Бўйи пакана рус аскарлари оиламиз фермасини эгаллаб олиб, отларимизни миниб юришарди. Улар вовуллагани учун катта кеесхонда (немис зотдор ити)мизни отиб ташлашди. У менинг дўстим эди. Аскарлардан бири мени отга ўтқазиб, қишлоқ бўйлаб сайр қилдирди».\n«1945 йилдаги туғилган кунимда онам биз - болалар, бувим ва бошқа бир неча қариндошимиз билан Ғарб томон қочишга қарор қилди. Шошилганидан оёқ кийимимнинг ўнг пойини чапига, чапини ўнгига кийдириб қўйди. Кун бўйи тўхтамасдан юрдик. Оёғим оғришидан қанчалик шикоят қилмай, онам мени эшитмасди ҳам».\nImage caption Рене 1937 йилда таваллуд топган\n«Йўл чети бўйлаб одамлар ва отларнинг жасадлари аралашиб ётарди. Биз пичанхоналар, ташландиқ фабрикалар, поездлар, бит босган лагерлар ва шўрва тўкилган қўланса кўчма ошхоналарда тунардик. Баъзида бизни устимиздан бомба ёғдирар эдилар. Тинимсиз юрар эканмиз, бувим ва бир қанча қариндошларимиз ҳаётдан кўз юмишди. Фақат мен, онам ва синглим омон қолдик, холос».\n"Руслар келишганда бизнинг кичкинтой Лизбет ичи Гитлер сурати туширилган варақаларга тўла қутига кириб олди. Уйдаги ҳамма ойналар тўкилиб тушган эди. Ойим биз, болалар, билан ҳовлида ўтирар эди. Уни фикрича, бизга ҳеч ким тегинмас эди, гўё. Аскар уй ертўласидан чиққан пайт мен унинг иштонидан тортқилаб қичқирдим: «Лаънати ўрис! Лизбетни тинч қўй!». Ва у менга тегинмади".\nImage caption Петер 1941 йил туғилган\n«Рўпарадаги вилладан даҳшатли шовқин эшитилди ва бувим у ерга боришга аҳд қилди. Виллада зўрланган она ва қиз ялонғоч ҳолда каравотда ётишар, уларни сўйиб кетишган эди. Бувим ширакйф руслар кўздан йўқолмагунча ортидан аламдан қичқириб қолди. Шифокор бўлган онам иккала аёлни текшириб кўриб, улар ўлганлигини тасдиқлади. Биз уларни боғга дафн қилдик.»\n«Ҳар куни одамлар бизнинг уйимиз олдидан ўтишарди. Радиодан Силезияни тарк этиш лозимлиги ҳақида эълон қилишгандан кейин биз бошқаларга қўшилиб, шарққа томон йўлга чиқдик. Қош қорайиши билан биз катта йўлга чиқмасликка ҳаракат қилардик, ҳамма ўзига тунаш учун жой ахтарар эди».\n«Кунлардан бирида биз мушуклари кўп кекса аёл уйидан тунашга жой топдик. Биз тушликка ўтирган пайтимиз мушукчалар стол-стул атрофида нимадандир ҳавотирлангандек ёввойиларча сакрай бошлади. Бувим бу ҳолатдан аччиқланар эди».\n«Аёл уйида қолишга рухсат бермади ва биз эски шахтадан паноҳ топдик. Сиреналар чинқирай бошлаганда ҳаммани илкис қўрқув қоплади. Шахта ёпирилиб кирган одамларга тўлиб кетди. Кимдир қоқилиб тушди ва оломон унинг устидан тепкилаб ўтарди. Мушуклар бизни хавфдан огоҳлантириб, ҳаётимизни сақлаб қолганди».\nImage caption Вольф-Дитер 1941 йил туғилган\n«Онамнинг қорни қаттиқ оғриб азоб берар, лекин у охиригача сабр қилишга интиларди. Ниҳоят, қўшнимиз онамни шифохонага олиб борди. У ерда онамнинг кўричаги ёрилиб кетгани ва фасод қорин бошлиғига ўтиб кетганлиги ҳақида айтишди. Фақатгина пенициллин ёрдам беради, дейишди. Уни эса фақат қора бозордан топиш мумкин эди. Холам пенициллин топиб келганда жуда кеч бўлганди».\n«Онамни ваннахона ва коридор ўртасидаги тор жойга ётиқизишди. Ундан йиринглаган тўқима ҳиди анқирди. У сув сўради. Мен эса кўзимда ёшим билан унга лимонад топиш мақсадида шаҳар бўйлаб чопиб юрардим. Ҳеч қанча вақт ўтмай у дунёдан кўз юмди».\nImage caption Гизела 1939 йилда таваллуд топган\n«Қиш шунақанги совуқ келган эдики, Рейн сувларида катта-катта музлар оқиб юрар эди. Шаҳар вайроналарга тўла, вайроналар эса биз, болалар, учун ажойиб ўйин майдончаси эди. Мактаб йўлидан юраётиб кичик черков ёнига келиб қолдим. Черковнинг қўнғироқ минораларидан бири вайрон бўлган, иккинчисида ҳамон қўнғироқлар осилиб турарди. Онамнинг айтишича, бу ерда бир вақтлар шифохона бўлган ва мен унда туғилган эканман. Эндиликда унинг ўрнида фақат деворлар қаққайиб турарди. У худди биз урушгача истиқомат қилган Блюнменталштрассдаги уйимизнинг ҳозирги ҳолатини ёдга соларди. Мен вайрон бўлган уйимизнинг пўлат балконидан гўдаклигимдаги аравачам қолдиқларини топиб олган эдим».\nImage caption Ханнелора 1936 йилда туғилган\nImage caption Хорст 1941 йилда таваллуд топган\n«Кёлн соборига унча зарар етмаган эди. Унинг бир қисмига бомба ёки снаряд тушган эди. Минора қулаб тушмаслиги учун бомба ҳосил қилган тешикни пишган ғишт билан тўлдириб қўйишган эди. Гогентсоллерн кўприги бутунлай бузилиб тушган, ундан қолган қолдиқлар Рейн остида ётарди. Унинг ўрнида америкалик аскарлар вақтинчалик кўприк барпо қилишган ва унга Паттон деб ном беришган эди. Паттон америкалик генералнинг исми эди. Автомобиллар, айниқса, юк машиналари бу кўприкдан ўтганда унинг ёғоч қопламалари оғир ғичирлар эди».\nВетеран: мы снаряды в Берлине запускали с табуретки\nВстреча на Эльбе: апофеоз и конец союзничества


Германияда 2016 йилда рўйхатдан ўтган қочқинлар сони 3 баробар кам бўлди\nГерманияда 2016 йилда ҳаммаси бўлиб 280 мингга яқин қочқин рўйхатдан ўтган, бу 2015 йилдаги қочқинлар сонидан (890 минг) уч маротаба камроқни ташкил қилди. Бундай маълумотларни Германия ички ишлар вазирлиги келтирди.\n"Бу ҳолат Германия ҳукумати ва Европа Иттифоқи қабул қилаётган чоралар ишлаётганини кўрсатади", деб айтди ички ишлар вазири Томас де Мезьер. Унинг айтишича, немис миграция хизматлари "муҳожирлар оқимини тартибга солишга" муваффақ бўлган.\nБошпана бериш илтимоси эса 2016 йилда аксинча кўпайган ва 745,5 мингтани ташкил қилган. Бу кўрсаткич 2015 йилдагидан 268,8 мингтага кўп бўлган. Энг кўп илтимослар Сурия, Афғонистон, Ироқ, Албания ва Эритрея фуқароларидан келиб тушган.


Тошкент вилоятида хусусий киракаш 480 000 сўм миқдорида жаримага тортилди - Anhor\nAnhor Все посты Тошкент вилоятида хусусий киракаш 480 000 сўм миқдорида жаримага тортилди\nТошкент вилояти Йўл ҳаракати хавфсизлиги бошқармаси, солиқ қўмитаси, Автомобиль ва дарё транспорти агентлиги ҳамда бошқа идоралар ходимлари томонидан Паркент туманида 11 та рейд амалга оширилди. Рейдлар давомида 236 та автомобиль текширилди ва текширув натижалари бўйича солиқ қўмитаси ходимлари томонидан 36 та баённома тузилди. Улардан 27 ҳолат бўйича суд органлари томонидан 16 млн 410 минг сўм ундириб олинди.\nХусусан, Паркент туманида истиқомат қилувчи Меҳриддин Саломов ҳеч қандай ҳужжатларга эга бўлмасдин туриб, ўзининг “ВАЗ-2101” автомобилида йўловчиларни ташиш билан шуғуллангани аниқланди. Ушбу ҳолат бўйича Солиқ қўмитаси ходимлари томонидан баённома тузилиб, қонунбузардан 348 000 сўм миқдорида жарима ундирилди. Худди шундай қонунбузарлик учун фуқаро Баҳодир Ниёзовдан 480 000 миқдорида жарима ундирилди.\nШунингдек, фуқаролар Ё.Соипов, Э.Холматов, Р.Йўлдошев, А.Умарбоев “Damas” русумли автомобилларда, фуқаро М.Миркаримов эса “ВАЗ-21061” автомобилида йўловчиларни ноқонуний ташиш билан шуғулланиб келишгани аниқланди. Мазкур ҳолатлар бўйича тергов ишлари олиб борилмоқда, деб ёзади “Ташкентская Правда” нашри.\nФутбол бўйича Ўзбекистон терма жамоаси 7 поғонага кўтарилди


«Ўзбекистон биздан 40—50 йилга олдинга ўтиб кетган» — Садир Жапаров — Sof.uz\n«Ўзбекистон биздан 40—50 йилга олдинга ўтиб кетган» — Садир Жапаров\n17.03 02:21 590 Ўзбекистон\nҚирғизистон президенти Садир Жапаров «Азаттик» радиосига берган интервьюсида ривожланган мамлакатлар бундан юз йил олдин Қирғизистон ҳозир босиб ўтаётган йўлдан ўтганини айтди. Бу ҳақда «Gazeta.uz» хабар қилди.\nУнинг сўзларига кўра, ривожланган мамлакатлар «таълим, маданият ва турмуш даражаси бўйича анча олдинда». Қирғизистон нега бундай вазиятга тушиб қолгани ҳақида гапирар экан, Садир Жапаров Ўзбекистонни мисол тариқасида келтирди.\n«Куни кеча Ўзбекистонга борганда кўп нарсани сездим. Ҳатто роса уялдим ҳам. (Биз қирғизлар) 30 йилдан бери бир-биримиз билан сиёсатда келишмай, митинглар ўтказиб, фақат этик тозалайдиган чўтка ишлаб чиқара олибмиз. Фабрика-завод қурмабмиз. Ўзбекистон биздан 40—50 йил олдинга ўтиб кетибди, десам янглишмайман. Майда шурупдан тортиб, самолёт чиқаришгача етиб боришибди», — деди у.\nШунингдек, Садир Жапаров Ўзбекистонга давлат ташрифи ва Президент Шавкат Мирзиёев билан музокаралар натижалари ҳақида гапирди. Унинг сўзларига кўра, икки давлат раҳбарлари барча чегара масалаларини яқин уч ой ичида ҳал қилишга келишиб олган. Унинг таъкидлашича, томонлар ўртасида жиддий келишмовчиликлар мавжуд эмас ва 24—25 март кунлари Қирғизистон Миллий хавфсизлик давлат қўмитаси раҳбари Камчибек Ташиев зарур ҳужжатларни имзолаш учун қўшни давлатга боради.\nПрезидент, шунингдек, сўнгги кунларда жамоатчилик томонидан фаол муҳокама қилинаётган Қирғизистонда жойлашган Ўзбекистоннинг Сўх анклави атрофидаги вазиятга ўз муносабатини билдирди.\n«Биз Сўхга рейсларни очамиз, шунингдек, назорат пунктини қайта очишни режалаштирганмиз. Аммо интернетда мухолифатчилар ва ёмон фикрга эга одамлар ‘Сўхга йўлак берилади, йўл очилади ва сув таъминланади’ деган фикрни ёйишни бошлади. Бу нотўғри маълумот. Ункар-Тоо масаласига келсак, Шавкат Мирзиёев очиқчасига айтди, биз ҳудудга дахл қилмаймиз, у сизга тегишли бўлсин, деб», — деди Садир Жапаров.


18 октябрь куни Тошкентда Ислом ҳамкорлик ташкилоти Ташқи ишлар вазирлари кенгашининг 43-сессияси ўз ишини бошлади, хабар қилди ТИВ матбуот хизмати.\nУнинг ишида 50 дан зиёд ташкилотга аъзо мамлакат ва кузатувчи-давлатлар, шунингдек, қатор халқаро ҳамда минтақавий ташкилотлар вакиллари иштирок этмоқда.\nТошкент сессиясидан 2017 йилда ўтадиган келгуси йиғилишга қадар Ўзбекистон Республикасининг ИҲТ ТИВКга раислиги расман бошланади.\nЎзбекистоннинг ИҲТ ТИВКдаги раислиги «Таълим ва маориф — тинчлик ва яратувчанлик сари йўл» шиори остида ўтади.\nХитой ТИВ раҳбари Ислом Каримов қабрини зиёрат қилди\n13 ноябрь куни Ўзбекистонга расмий ташриф билан келган Хитой халқ республикаси Ташқи ишлар вазири\nҲокимиятлар ва давлат органларининг ҳудудий бўлинмалари раҳбарлари учун турар жойлар қурилади.\nАнънавий август кенгаши\nТошкентда ШҲТга аъзо давлатлар маданият вазирлари Кенгашининг 13-йиғилиши бўлиб ўтди\nТошкентда ТИВ раҳбарлари Кенгаши йиғилиши ИҲТ бошланди


«Мақоламизда ёзган фактлардан ортга қайтмаймиз». «Адолат» номзоди «Миллий тикланиш» билан низо ҳақида – Газета.uz\nLotinchada 8 сентябрь 2021, 18:15 Сайлов-2021 Сиёсат\n8 сентябрь куни «Адолат» СДПнинг навбатдан ташқари қурултойининг якунида партия номзоди Баҳром Абдухалимов журналистларнинг бир қатор саволларига жавоб берди.\nЖумладан, «Газета.uz» мухбири «Адолат» ва «Миллий тикланиш» партиялари ўртасида бўлаётган можаро, жумладан, Тергов қўмитаси ғоясини олдинроқ ўзининг дастурида кўрсатиб ўтган «Миллий тикланиш»дан «Адолат» ўғирлаган бўлиб қолмайдими деган савол билан юзланди.\n««Миллий тикланиш партияси биринчи чиқди ва биринчи эълон қилди» деган масала нотўғри. Бу учта масала ҳам Адолат СДПнинг 2019 йилги дастурида турибди. Биз мақоламизда ёзган фактлардан ортга қайтмаймиз, уни ёзаётган даврда ҳам текширдик, «Миллий тикланиш»нинг кечаги муносабатидан кейин ҳам текширдик. Ўрганиш натижалари шундан далолат берадики, бу масалалар Адолат партияси дастурида ўша вақтда ҳам қайд этиб ўтилган, лекин Миллий тикланиш партиясида бу шаклда бўлмаган. Шу нуқтаи назардан биз чиқарган мақоламизни тўғри деб ҳисоблаймиз. Ундан ташқари, агар шак-шубҳа бўладиган бўлса, эксперт гуруҳини тузамиз, биз журналистларни таклиф қилган ҳолатда ким ҳақ, ким ноҳақ эканлигини [аниқлашга]», — деди у.\nМиллий тикланиш партияси аъзоси Лобар Алиева ижтимоий тармоқларда Адолат партияси Алишер Қодировни кўчирмакашликда айблаган хабарни тарқатиш учун блогерларга пул тўлаганлигини иддао қилмоқда. Адолат партияси етакчиси ушбу вазиятга ҳам изоҳ берди.\n«Энди, бизни номимиз Адолат, ким [пул] тўлашидан қатъий назар биз тўламаймиз. Кимгадир ёки блогерларга пул тўлаб ишимизни юрғизадиган бўлсак, биз ўзимиз курашаётган коррупцияни ўзимиз бошлаб берган бўламиз. Бошқа партиялар бу масалада нима деб ўйлайди билмайман, лекин бизни аниқ позициямиз шундан иборат», — деди номзод.\nАбдухалимов мухбирнинг ушбу воқеалар ортидан яқин орада Миллий тикланиш номзоди билан биринчилардан бўлиб дебат ўтказиши ёки йўқлиги ҳақидаги саволига ҳам жавоб берди. «Дебатни ҳамма билан кутиш мумкин, шу жумладан Алишер Қодиров билан ҳам», — деди партия етакчиси.\nШу куни бўлиб ўтган қурултойда Баҳром Абдухалимов «Адолат» партиясидан президентликка номзод сифатида тасдиқланди.\nАввалроқ, президентлик сайловларида «Адолат» партиясидан номзод Баҳром Абдухалимов сайловолди жараёнларда дебатлар албатта ўтказилишини маълум қилганди. У ўз рақиблари «етарли компетенцияга эга эканликларини» ва улар билан ўтказиладиган дебатлар «шубҳасиз қизиқ бўлишини» таъкидлади.\n«Дебатлар қизиқ бўлади» — президентликка номзод Баҳром Абдухалимов дебатлар бўлишига ишонишини айтди 8 сентябрь 2021, 16:42


“Навбаҳор-U-21” жамоасининг жорий мавсумдаги статистикаси - PFС "Navbahor"\n“Навбаҳор-U-21” жамоасининг жорий мавсумдаги статистикаси\nАввалроқ “Навбаҳор” асосий жамоасининг жорий мавсумдаги статистикаси билан таништиргандик. Энди “лочинлар”нинг ёшлар таркибида тўп сурганлар кўрсаткичларига эътиборингизни қаратмоқчимиз.\nАлишер Маҳмудов ва Равиль Галиев мураббийлик қилаётган “Навбаҳор-U-21” ҳозиргача U-21 Биринчилиги жорий мавсумида жами 9 та ўйин ўтказиб, 4 ғалаба, 2 дуранг ва 3 мағлубият қайд этди. Тўплар нисбати: 14-11.\nU-21 жамоамизнинг умумий статистикаси қуйидагича:\nФутболчилар кўрсаткичларига назар солсак, ҳозиргача Ҳусайн Эргашбоев рақиблар дарвозасини 5 бор ишғол қилиб, жамоа тўпурари бўлиб турибди. Шунингдек, Жамолиддин Баҳромов ҳисобида 3 та гол бор. Асилбек Орифжонов ҳамда Илҳомжон Алибоев 2 тадан тўп киритишган.\nU-21 Биринчилиги жорий мавсумининг ҳозиргача бўлган даврида жами 27 футболчи ёш “лочинлар” жамоаси шарафини ҳимоя қилишга улгуришди. Уларнинг статистикаси қуйидаги жадвалда кўрсатилган:\nБу йил ҳисобидан “Навбаҳор-U-21” иштирокидаги учрашувларни жами 8 нафар ҳакам бошқариб борди. Улардан Фаррух Янсупов ёш “лочинлар”нинг иккита ўйинида ишлаган. Қуйидаги жадвалда жамоамиз иштирокидаги учрашувларни бошқарган ҳакамлар рўйхати билан танишишингиз мумкин:\nМавриди келганда эътироф этиш керакки, “Навбаҳор-U-21” иштирокидаги аксарият учрашувларни бош жамоамиз устози Виктор Романович Жалилов мунтазам кузатиб, ўйинчиларнинг ҳаракатларини баҳолаб бормоқда. Кузатишлар самараси ўлароқ, айрим футболчилар асосий жамоанинг машғулотлари ва расмий ўйинларида қатнашишга ҳам улгуришди. Жумладан, бу мавсум “Навбаҳор-U-21” таркибида Ҳусайн Эргашбоев, Достонбек Абдулҳаев, Содиқжон Ортиқов, Жамолиддин Баҳромов, Улуғбек Акназаров, Комилжон Тожиддинов, Асилбек Орифжонов, Асадбек Лутфуллаев каби ёшлар кўпчиликда ёрқин таассурот қолдиришмоқда.\n“Навбаҳор” эртаси ҳисобланган мазкур футболчилар, шунингдек, уларга устозлик қилаётган Алишер Маҳмудов ҳамда Равиль Галиевга куч-қувват, омад ва ёрқин ғалабалар доимо ҳамроҳ бўлишига тилакдошмиз.


Tatil.uz блоги муаллифлари ушбу ёзда бизларга нималарни ҳадя қилишди?\nМана жазирама ёз ҳам ўз якунига етди! Она юртимиз Ўзбекистонда иссиқ кунлар кўп бўлди. Ишончимиз комилки, ёзингиз мароқли ўтди! Баъзилар дам олишга бориб ўзлари учун янги мамлакатларни кашф қилган бўлсалар, бошқалар юртимизнинг бепоён ҳудудларини кезишди. Агар бу ёзда саёҳат қилишга улгурмаган бўлсангиз, асло хафа бўлманг: сизни экскурсион Европа, пляжли Жануби-Шарқий Осиё, илиқ Миср, иссиқ Дубай ва бошқа давлатлар кутмоқда!\nБу ёзда муаллифларимиз Tatil.uz блогига ажойиб ҳикоя ва суратларини жойлаштиришди! Ҳурматли блогерларимиз, бизларни ва ўқувчиларимизни хурсанд қилишда давом этаётганингиздан ва ўз таассуротларингиз билан ўртоқлашаётганингиздан ниҳоятда шодмиз!\nБу ёзда ҳам сиз бизга ажойиб кайфият улашдингиз! Дамира Аббосова дугонаси билан ажойиб шаҳарлар – Рим, Флоренция, Венеция, Барселона, Коста-Брава ва Парижда бўлганликлари ҳақида сўзлаб беришди.\nТошкентлик иқтисодчи ва она Гулнора Обидова ўз оиласи билан Белекдаги пляжда дам олишни эртакнамо Истанбулдаги сайр билан бирлаштирди ва бу ҳақда ўз мақоласида бизлар билан ўртоқлашди.\nТалуас Абдалиева ўзи сокинлик ва хотиржамликни ҳис қилган гўзал ва «мазали» Италия ҳақида маълумотларни тақдим этди.\nЭлина Сакаева бу йили Париж кўчалари бўйлаб сайр қилди ва уни бизларга энг ёрқин ёзги рангларда намойиш этишга қарор қилди.\nШунингдек, бир қарашда ўзига мафтун этувчи ушбу шаҳар ҳақида фуд-блогер, ҳаваскор сураткаш ва уч фарзанднинг онаси Татьяна Лешенко сўзлаб берди.\nЗарина Қодирова саёҳатларсиз яшай олмайди ва шу сабабли у ҳатто ишини ҳам ўзгартирди! У бизга нима учун Истанбулни севиб қолгани ва ўзининг азалий орзусини амалга ошириб ушбу ёзда Дубайга боргани ҳақида ҳикоя қилди.\nСамуи – бу эртакнамо тўй саёҳати учун ажойиб танлов эканлиги ҳақида Таиланднинг ушбу жаннатмакон бурчагини биз учун кашф қилган Марина Туржанская ва Михаил Киркачларнинг мақоласидан билиб олдик.\nТўйидан сўнг Жануби-Шарқий Осиё (Малайзия, Лангкави ва Сингапур) бўйлаб тўй саёҳатига отланган тошкентлик ёш тадбиркор Бобур Зокиров қандай қилиб дам олиш ва тежаб қолиш борасидаги қимматли маслаҳатларини аямади.\nМафтункор Лола Каримова ўзи бир кўришдаёқ севиб қолган сирли Каппадокияни биз учун кашф қилди.\nМалика Рустамбекова эса Белекдаги ўзининг севимли Club Mega Saray меҳмонхонаси ҳақида сўзлаб берди.\nТуркиянинг буюк цивилизациялари изидан бориш қандай эканлиги ҳақида Комил Бўронов ва унинг рафиқаси Моҳидилнинг мақоласини ўқиб билиб бўласиз. Ҳикоянинг биринчи ва иккинчи қисмларини сайтимиздан топишингиз мумкин.\nУшбу ёзда Leisure Business Travel (LBT) компанияси Туркиянинг ажойиб курорт маскани Баҳромқалъага сафар ташкиллаштирди. У ерда Tatil.uz блогери Александра Терёхина ушбу ёзнинг унутилмас онларини ўтказди ва бу ҳақда ўз мақоласида сўзлаб берди. Биз Баҳромқалъага бориш учун бешта сабабни билиб олдик, курортнинг ўзига хос 10 та жиҳатини тилга олдик, минтақанинг ноёб таомлари ҳақида ёздик ва сизга антик Ассосни ҳам кўрсатдик!\nКузнинг дастлабки кунларида Tatil.uz блогери ажойиб Самуи оролига йўл олади. Сафар Таиланд Сайёҳлик бошқармаси, Москва офиси томонидан ташкиллаштирилади. Хўш, Самуини тадқиқ қилишга киришамизми?!\nTatil.uz ўз саёҳатлари ҳақида ҳикоя қилишни хоҳловчи муаллифларни блогимизга таклиф этади! Сизнинг маслаҳат ва тавсияларингиз кўплаб сайёҳларга асқотиши мумкин! Энг асосийси эса – ўз таассуротларингиз билан ўртоқлашасиз!


"Қиз фарзанд кўриш истагим ҳам амалга ошади..." - Darakchi\nШОУ-БИЗНЕС 14.05.2018, 11:52\nТеги: Фото, Улуғбек Раҳматуллаев, Зиёда Қобилова\n— Кенжамиз ҳали кичкина, лекин катта ўғлим Комрон доим ўз айтганини қилдиргиси келади. Лекин у айтган ҳамма нарсани муҳайё қилиш тўғри эмаслигини биламиз ва иложи борича қаттиққўлроқ бўлишга ҳаракат қиламиз. Аммо у гап-сўзлари билан бизни “эритишни” билади. Бола беш ёшгача подшоҳ, дейишади. Эркалик қилиб турсин, кейин қатъийроқ бўламиз.\n— Ҳа, Умида Мирҳамидова устозим, қўлимдан тутиб санъат йўлига бошлаганлар. Дуэтга келсак, “Оқ атир гуллар”ни биргаликда “Менинг юртим” телеканалининг лойиҳасида ижро этган эдик. Хабарингиз йўқ, шекилли. Келажакда яна ҳамкорлик қилиш ниятимиз бор...


Россия юклари Украинага Қизил Хоч ҳамроҳлигида киритилади\nРоссия Тaшқи ишлaр вaзирлиги Укрaинa шaрқигa юборилaётгaн гумaнитaр кaрвон чегaрaни Хaлқaро Қизил Хоч қўмитaси эгидаси остидa кесиб ўтишини билдирди.\nРaсмийлaрнинг aйтишичa, 200 тоннa гумaнитaр ёрдaм ортилгaн 280тa юк тaшувчи мaшинaдaн иборaт кaрвон 12 август куни Москвaдaн Укрaинaгa йўл олгaн.\nAвтомобилларга Украина шарқи аҳолисига мўлжалланган озиқ-овқат, дори-дармон, ичимлик суви, ухлаш қоплари ва электр генераторлари юклангани aйтилмоқдa.\nУкрaинa рaсмийлaри ёрдaм Россия юк мaшинaлaридaн туширилиб, Хaлқaро Қизил Хоч қўмитаси ёрдaмидa бошқa трaнспортгa ортилсaгинa чегaрaдaн ўткaзилишини билдирди.\nҚўмита вакиллари 12 aвгуст куни Россия гумaнитaр ёрдaми бўйича мaълумотга эга эмаслигини ва юк мaшинaлaригa нимaлaр ортилгaнидан беҳaбaр экaнини aйтгaн.\nАйни пайтда Украина ва Ғарбда гуманитар ёрдам баҳона Россия Украина шарқига қўшин киритиши мумкин, деган хавотир кучаймоқда.


Табиий гўзалликни ва ёшликни сақлаб қолиш учун нима қилиш керак? » Ўзбекистон янгиликлари – Zamin.uz\n22 март 2017, 18:56\nБугунги кунда гўзаллик – бу бенуқсон юз ёки келишган қомат дегани эмас. Гап аёлларга табиат томонидан ато этилган табиий гўзаллик тўғрисида кетяпти. Бизнинг мақоламизни ўқиб бу гўзалликни қандай қилиб сақлаб қолиш ва ёш кўриниш ҳақида билиб оласиз.\nАгар ўзингиздан қониқиб яшасангиз, ҳар қандай вазиятда ҳам хотиржам ва бахтли бўласиз, одамлар сизга ҳавас қилишади. Ўзингизга ишонинг ва содиқ бўлинг. Шахсиятингиз устида ишланг ва бу сизнинг табиий ёқимлилигингизни оширади.\nАқл билан енг\nТерингиз ҳолати қандай овқатланишингизга боғлиқ. Терингиз соғлом барқ уриши ва ҳаётий кучга тўлиши учун керак бўладиган барча фойдали моддалар билан уни «парваришланг».\nМунтазам равишда жисмоний машқлар бажаринг\nТанангиз мушакларини тонусда тутиб туриш учун ҳатто бир ҳафтада уч марта ярим соатдан сайр қилиш ҳам етарли бўлади. Машқлар бажариш эса танани таранглаштиришга, унинг эластиклигини оширишга ёрдам беради.\nСочларингиз сиз ғурурланадиган асосий предметга айланиши керак. Тўғри парваришлаш уларнинг юмшоқ, эгилувчан ва ялтироқлигини таъминлайди.\nЮришингизга эътибор беринг\nТанангиздаги оддий ўзгариш қиёфангизни яхшилайди, бундан ташқари белдаги оғриқни ва зўриқишни йўқотади.\nЯнгиликлар » Ҳаёт тарзи » Табиий гўзалликни ва ёшликни сақлаб қолиш учун нима қилиш керак?


Ўзбекистонга жорий йилда 2,5 минг япониялик сайёҳ ташриф буюриши кутилмоқда\n22:56 / 08.04.2017\nЖорий йилда япониялик сайёҳларни Ўзбекистонга етказиш бўйича 10 чартер рейс амалга оширилади. Рейслар 2017 йилнинг апрелидан октябригача давом этади. Кунчиқар мамлакатдан 2500 сайёҳ келиши режалаштирилган. Апрель ойидаёқ 750 нафар япониялик сайёҳ 3 та рейс билан Самарақандга етказиладилар.\n7 апрелда Самарқандда Япониядан келган илк чартер рейси тантанали равишда кутиб олинди. Японияликлар бир ҳафталик саёҳатлари давомида Самарқанд, Бухоро ва Хивага ташриф буюрадилар. Саёҳат давомида турли кўнгилочар тадбирлар ўтказиш ҳамда тарихий ва архитектура ёдгорликларига экскурсиялар амалга ошириш кўзда тутилган.\nЯпониялик сайёҳларнинг Ўзбекистондаги ташрифлари доирасида ўтказиладиган тадбирларни Ўзбекистон телеканаллари ва Япониянинг NHK телекомпанияси ёритиб боради.\nСамарқанд Япония сайёҳлар


Давлат тилини билиш даражасини аниқлаш нега керак? - Халқ сўзи\nДавлат тилини билиш даражасини аниқлаш нега керак?\n18:40 30 Ноябрь 2020 Жамият\nЎзбекистон Республикаси «Фуқаролиги тўғрисида»ги Қонунга асосан 2020 йил 28 сентябрда Вазирлар Маҳкамасининг 592-сонли қарори қабул қилинган. Ушбу қарор билан Низом асосида Ўзбекистон Республикаси фуқаролигига қабул қилишда чет давлат фуқароси ёки фуқаролиги бўлмаган шахснинг давлат тилини билиш даражасини аниқлаш тартиби ишлаб чиқилган.\nТартибга кўра Ўзбекистон Республикасининг фуқаролигига қабул қилишда талабгорларнинг давлат тилини билиш даражасини аниқлаш Алишер Навоий номидаги Тошкент давлат ўзбек тили ва адабиёти университети ҳузуридаги Давлат тилида иш юритиш асосларини ўқитиш ва малака ошириш маркази ва унинг ҳудудий бўлинмалари томонидан тўлов (базавий ҳисоблаш миқдорининг 20 фоизи миқдорида) асосида амалга оширилади.\nДавлат тили бўйича имтиҳон талабгорнинг доимий яшаш ёки вақтинча турган жойи бўйича Марказ ёки унинг ҳудудий бўлинмаларида ўтказилади.\nДавлат тилини билиш даражасини аниқлаш учун синов имтиҳони топширилади.\nТалабгор давлат тилини билиш даражасини аниқлаш бўйича синов имтиҳонида қатнашиш учун ариза билан Марказ ёки унинг ҳудудий бўлинмаларига шахсан ўзи (узрли сабаблар мавжуд бўлганда, яъни касаллик ва консуллик муассасаси мавжуд бўлмаганда нотариал тартибда тасдиқланган илтимоснома ишончли шахслар орқали) ёхуд электрон тарзда мурожаат қилиб, қуйидаги ҳужжатларни тақдим этади:\n1. шахсини тасдиқловчи ҳужжат (чет давлат фуқароси ёки фуқаролиги бўлмаган шахснинг туғилганлик ҳақида гувоҳномаси ҳамда Ўзбекистон Республикасида яшаш гувоҳномаси ёки ID-картаси) (ҳужжатлардан нусха олиниб, асли эгасига қайтариб берилади);\n2. 3,5 х 4,5 см ўлчамли рангли, орқа фони оқ рангдаги 2 дона фотосурат;\n3. тўлов тўланганлиги тўғрисидаги квитанция.\nҲужжатлар қабул қилиб олинганидан сўнг, талабгорга ҳужжатлар қабул қилинганлиги тўғрисидаги синов имтиҳонини ўтказиш вақти кўрсатилган маълумотнома (электрон қилинган мурожаатга маълумотнома электрон тарзда) тақдим этилади.\nСинов имтиҳони топшириш ҳужжатлар тақдим этилганидан сўнг бир ой муддатда ўтказилади.\nСинов имтиҳонлари Алишер Навоий номидаги Тошкент давлат ўзбек тили ва адабиёти университети томонидан тасдиқланган таркибдаги давлат тилини билиш даражасини аниқлаш бўйича синовларни ўтказиш учун ҳудудий имтиҳон комиссиялари томонидан ўтказилади.\nСинов имтиҳонларида иштирок этиш учун оммавий ахборот воситалари, нодавлат нотижорат ташкилотлар ҳамда бошқа фуқаролик жамияти институтлари вакиллари кузатувчи сифатида иштирок этиш учун таклиф этилиши мумкин.\nСинов имтиҳони тест, ёзма ва оғзаки шаклларда ўтказилади.\nТест талабгорнинг кундалик турмушида фойдаланувчи содда хабарлар, тил эгаси билан таниш ва махсус мавзуда мулоқотга киришганда фойдаланиладиган маълумотлар асосида тузилган 10 та мантиқий саволлардан иборат.\nТест саволларига тўғри жавоблар учун бериладиган энг кўп балл 30 баллни ташкил этади. Тест саволларини ечиш учун 15 дақиқа вақт берилади.\nЁзма синов шакли диктант шаклида ёки талабгорнинг содда анкеталарни шахсий маълумот билан тўлдира олиш, расмий хат, иш юритиш қоғозларини (ариза, розилик хатлари, резюме) ёза олиш даражасини аниқлаш мақсадида маълум бир топшириқни (анкета тўлдириш, ариза ёзиш каби) ёзиш тарзида ўтказилади.\nЁзма синов учун бериладиган энг кўп балл 30 баллни ташкил этади. Ёзма синовни бажариш учун 15 дақиқа вақт берилади.\nОғзаки синов шакли талабгорнинг ўзи ҳақида оғзаки маълумот бера олиш, ижтимоий-маиший мавзуда таклиф этилган суҳбатга кириша олиш, фикрини содда тарзда тушунтириб бера олиш, таниш мавзуларда ўз фикрини билдира олиш (китоблар, фильмлар, мусиқа хусусида), ҳикоя ёки муҳокама мазмунини содда иборалар билан қисқача гапириб бера олиш даражасини билиш мақсадида тузилган саволлар асосида ташкил қилинади.\nОғзаки синов учун бериладиган энг кўп балл 40 баллни ташкил этади. Оғзаки синовни бажариш учун 10 дақиқа вақт берилади.\nСинов имтиҳони якунлари бўйича энг юқори баллнинг 50 фоизидан (50 баллдан) кам балл олган талабгор синов имтиҳонидан ўтмаган деб ҳисобланади ва қайта қатнашиш учун синов имтиҳони ўтказилган кундан бошлаб камида бир ойдан кейин ариза (қайта тўлов амалга оширилганлиги тўғрисидаги квитанция илова қилинган ҳолда) билан мурожаат қилади.\nСинов имтиҳони натижалари уч кун муддатда эълон қилинади.\nМинимал талаблар асосида синов имтиҳонларидан муваффақиятли ўтган талабгорларга Марказ ва унинг ҳудудий бўлинмалари томонидан белгиланган шаклдаги давлат тилини билиш тўғрисидаги малака сертификати берилади. Малака сертификати муддатсиз амал қилади.\nМарказ ва унинг ҳудудий бўлинмалари томонидан малака сертификатлари реестри юритилади.\nМалака сертификатлари реестрида қуйидагилар кўрсатилиши лозим:\nшахсини тасдиқловчи ҳужжат (церийаси ва тартиб рақами, ким томонидан ва қачон берилганлиги);\nМарказ ва унинг ҳудудий бўлинмалари раҳбарларининг малака сертификати бериш тўғрисидаги тегишли буйруғи санаси ва тартиб рақами;\n5. малака сертификатининг церийаси, тартиб рақами ва берилган сана.\nМалака сертификати шахсини тасдиқловчи ҳужжат кўрсатилган тақдирда талабгорга ёки унинг қонуний вакилига берилади.\nМалака сертификати QR-код (матрикс штрихли код) билан тасдиқлаган ҳолда электрон тарзда тақдим этилиши ҳам мумкин.\nЙўқолган, талабгорнинг айби билан маълумотлар нотўғри киритилган ёки яроқсиз ҳолга келтирилган малака сертификати ўрнига талабгорнинг аризасига кўра Марказ ва унинг ҳудудий бўлинмалари томонидан унинг дубликати берилади.\nБунда малака сертификати дубликати тайёрланганлиги учун йиғим ундирилмайди ҳамда аввал берилган (йўқотилган малака сертификатларидан ташқари) малака сертификати марказ ёки унинг ҳудудий бўлинмаларига қайтарилади.\nУчқудуқ туман иқтисодий суди ходими


Агромелиоратив паспорти ишлаб чиқиш – ердан фойдаланувчиларнинг билимларини ошириш шаклларидан биридир – Tadbirkor-Fermer\n– экинларнинг таркиби ва маҳсулдорлик даражалари;\n– тупроқнинг гумус, азот,фосфор, калий билан таъминланганлиги бўйича картограммаси;\n– шўрланганлиги ва чегаралар бўйича метрли қатламнинг механик таркиби ва бошқалар.\nТупроқ тури – оч тусли бўз ер ;\nСуғориш бошланган вақт – 1967 йил;\nИжара муддати – 2000 йилдан бери.\n– даланинг тупроғи ҳақидаги асосий маълумотлар ва фермер риоя қилиши керак бўлган тадбирлар бўйича тавсиялар мавжуд;\n– дала тавсифларининг фазовий тасври маблағ, техника ва меҳнатни тежаш бўйича тавсияларни табақалаштирилган ҳолда қўллаш имконини беради;\n– илмий асосланган тавсиялардан фойдаланиш ҳисобидан ер маҳсулодорлигининг оширилиши;\n– ердан фойдаланувчиларга ўзининг салоҳиятини ошириш ва деҳқончилик маданиятини такомиллаштириш имконини беради.\n– хар йили тупроқдаги туз миқдорини текшириш ва даврий равишда унумдорлик бонитетини аниқлаштиришдан фарқли равишда далаларни синчиклаб тадқиқ этиш қўшимча молиявий харажатларни талаб қилади.\nmalumotlar maxsus tadbirkor-fermer.uz uchun to’plandi


Марказий банк: инфляция қандай тизгинланади | NORMA.UZ\nМарказий банк 2020 йил 16 январдаги қарор билан қайта молиялаштириш ставкасини 16% даражасида қолдирди. Бу инфляцияга қарши пул-кредит сиёсатини сақлаб қолиш зарурати билан изоҳланади. Бироқ, агар инфляциянинг жорий трендлари сақланиб қолса, яқин келажакда ставка пасайтирилиши мумкин. Бу ҳақда Марказий банк раисининг ўринбосари Илҳом Норқулов 16 январда ўтказилган матбуот анжуманида маълум қилди.\n2019 йил якунлари бўйича инфляция прогноз коридорининг (13,5-15,5%) юқори чегарасига яқин даражада шаклланди ва 15,2 фоизни ташкил этди. Ун ва нон маҳсулотлари (24,8%), гўшт маҳсулотлари (23,4%), мева ва сабзавотлар (14,5%) ҳамда йўловчи транспорти хизмати нархи (13%) юқори даражада ўсди. Бинобарин, йилнинг охирида - 2019 йилнинг сўнгги чорагида инфляция даражаси 2018 йилнинг мос даври билан таққослаганда 5,7%дан 5%гача секинлашди.\nЎзбекистон янги босқич – инфляцион таргетлашнинг фаол фазасига кирмоқда. Марказий банк 2020 йил учун инфляциянинг прогнозини 12-13,5% даражасида белгилади.\nҚандай омиллар инфляция суръатининг секинлашишига таъсир кўрсатади:\n1. Озиқ-овқат ва ноозиқ-овқат товарларининг нархлари қўшни мамлакатлар ва савдо ҳамкор давлатлардаги нархлар ўртача даражасига етганлиги. Биз амалда айрим озиқ-овқат товарлари нархлари бўйича Европа даражасига чиқдик. Яъни ўсишнинг чегарасига етдик.\n2. Қишлоқ хўжалиги маҳсулотлари, тўқимачилик ва қурилиш саноатида маҳсулот ишлаб чиқаришнинг ўсиши ички истеъмол бозорида таклиф ҳажмининг ортишига хизмат қилади, бу ҳам инфляция суръатини пасайтириш омили ҳисобланади.\n3. Пул-кредит ва макропруденциал сиёсатни лозим даражада амалга ошириш ҳамда давлат харажатлари ва умумий фискал тақчиллигини оптималлаштириш ҳисобига кредитларнинг мақбул даражада ўсиши ҳам иқтисодиётда ортиқча талаб пайдо бўлишининг олдини олиш орқали инфляция ва айирбошлаш курсига бўлган босимни пасайтириш имконини беради. МБнинг прогноз баҳоларига кўра, кредит қўйилмаларининг ўсиш суръати номинал ЯИМ ўсиш суръатларига мос келадиган фундаментал трендига ёки мувозанатли ўсишига қайтади ва 20-25% атрофида бўлади.\nИлҳом Норқуловнинг сўзларига кўра, банкларнинг кредит портфели сифатли бўлиши керак, шунда кредитлаш ҳажмларининг баъзи секинлашуви ЯИМнинг ўсишида акс этмайди. Бундан ташқари, банклар ликвидликни қўллаб-қувватлашнинг бошқа дастакларидан фойдаланишни бошлади. Масалан, охирги вақт Марказий банк томонидан фаол чиқарилаётган облигациялар. 200 млрд сўм миқдордаги давлат облигацияларини 1 йил муддатга, кейинги босқичда – 500 млрд сўм миқдордаги облигацияларни 9 ой ва 2 йил муддатга жойлаштириш кўзланмоқда.\n4. 2020 йилда аҳоли номинал даромадларининг ўтган йилларга нисбатан мўътадил даражада ўсиши талаб омиллари таъсирини камайтиришга ёрдам беради. Яъни иш ҳақини индексация қилиш 2018, 2019 йилларга қараганда паст суръатда ва миқдорда амалга оширилади.\n5. Аҳолининг банклардаги миллий валютадаги депозитлари ҳажмининг ўсиши муҳим ҳисобланади. Банк тизимига бўлган ишонч мустаҳкамланди. Депозитлар бўйича ставкалар ошмоқда, бунда депозит операцияларининг ўртача муддати оширилиши кузатилмоқда.\n6. 2019 йилда умумий пул массаси 13,8%га, миллий валютадаги пул массаси эса 14,4%га ўсди. 2019 йилда тўлов тизимлари ривожланиши натижасида нақд пулларнинг умумий пул массасидаги улуши 27,6%дан 26,6%гача пасайди.\nИқтисодиётга электр энергияси ва газни узлуксиз етказиб бериш билан боғлиқ муаммоларни ҳал қилиш долзарблигининг ошиб бораётганлиги 2020 йилда улар нархларининг ўзгартирилишини талаб этиши мумкин.


20:06 25.06.2019 (Янгиланган 00:29 26.06.2019)\nҚозоғистонда портлаш оқибатида жароҳат олган 70 дан ортиқ киши шифохоналарда қолмоқда.\nТОШКЕНТ, 25 июн – Sputnik. Қозоғистон Арис шаҳрида портлаш оқибатидан жароҳат олган 70 дан ортиқ киши шифохоналарда қолмоқда. Бу ҳақда Қозоғистон соғлиқни сақлаш вазирлиги матбуот хизмати хабар қилди.\nКуни кеча эрталаб Қозоғистоннинг Арис шаҳрида жойлашган ҳарбий қисмда ёнғин юз берди, кейинчалик омборхонада ўқ-дорилар портлаши содир бўлди.\nУшбу ҳолат бўйича жиноий иш қўзғатилди. Воқеа жойига мамлакат президенти келди. Икки киши ҳалок бўлди, 165 киши тиббий ёрдам учун мурожаат қилди, 89 киши шифохонага ётқизилди, улардан 15 нафари жонлантириш бўлимида. Шаҳар аҳоли эвакуация қилинди.


3549 1 Май, 2021 Чоп этиш Юклаб олиш (PDF 108 Kb)\nДарахтзорлар – юртга чирой берадиган, ҳаёт сифатини оширадиган манбалардан. Шу мақсадда шаҳар ва туманларимизда янги боғ ва сайилгоҳлар ташкил этилмоқда. Бундай "яшил ҳудудлар" сўнгги йилларда кўплаб қурилишлар бўлиб, тобора ривожланиб бораётган Тошкент шаҳри учун, айниқса, муҳим.\nПрезидент Шавкат Мирзиёев бу боғ Ўзбекистоннинг янги қиёфасини, улкан салоҳиятини, кўпмиллатли халқимизнинг жипслиги ва аҳиллигини намоён этадиган мажмуа бўлиши кераклигини таъкидлади. Шуни ҳисобга олиб, бу муҳташам боққа "Янги Ўзбекистон" деб ном беришни таклиф этди. Йиғилганлар бу таклифни қўллаб-қувватлади.


2020 йилнинг 5 май куни Афғонистоннинг Мозори-Шариф чеккасидаги ахлатхонада ишлатишга яроқли ашёларни излаб юрган қиз. [Фаршод Усян/AFP]\nОЛМАОТА – Қозоғистон Олмаотани Афғонистонга гуманитар ёрдам етказиб берадиган халқаро логистика марказига айлантирмоқчи.\n5 октябр куни Нур-Султондаги президент қароргоҳида Европа Иттифоқи (ЕИ) делегацияси билан учрашган президент Қосим-Жўмарт Тўқаев Қозоғистоннинг Афғонистонга гуманитар ёрдам етказишга оид саъй-ҳаракатлари ҳақида сўзлаб берди, дейилади Тўқаевнинг матбуот хизмати баёнотда.\nЕИнинг инсон ҳуқуқлари бўйича махсус вакили Эймон Гилмор, ЕИнинг Марказий Осиё бўйича махсус вакили Терхи Хакала минтақавий хавфсизлик ва бошқа масалаларни муҳокама қилишди.\nДелегатлар Қозоғистоннинг Афғонистонни барқарорлаштиришдаги минтақавий лидерлигини алоҳида таъкидладилар.\nҚозоғистоннинг энг йирик шаҳри Олмаотанинг умумий кўриниши, 2016 йил 14 июлда олинган сурат. [Патрик Баз/AFP]\nҚозоғистон Президенти Қосим-Жўмарт Тўқаев 22 сентябр куни Нью-Йоркда БМТ Бош Ассамблеясининг 76-сессиясида масофадан туриб нутқ сўзламоқда. [Эдуардо Муньос/Pool/AFP]\nБу учрашув 20 сентябр куни Тўқаев Олмаотада афғонистонликларга ёрдам етказишга мўлжалланган марказ яратиш ва БМТнинг Афғонистонга ёрдам кўрсатиш миссиясини Олмаотага жойлаштириш бўйича таклифи БМТ томонидан маъқулланганидан кейин ўтказилган.\n«Қозоғистоннинг мавжуд инфратузилмаси ва логистика имкониятларини ҳисобга олиб, Олмаотада Афғонистонга халқаро ёрдам кўрсатиш бўйича гуманитар марказ яратишни таклиф қиламиз», деб айтган Тўқаев 17 сентябр куни Душанбеда бўлиб ўтган Шанхай ҳамкорлик ташкилоти (ШҲТ) саммитида.\n«Бу ташаббус минтақадаги долзарб масалаларга ечим топишда ташкилотимизнинг ролини оширишга имкон беради ва фаолиятимизни БМТ ва бошқа халқаро ташкилотларнинг саъй-ҳаракатлари билан мос келади», деб айтган у.\nБМТ расмийлари 18 миллион киши, аҳолининг деярли ярмига таъсир қилаётган Афғонистондаги гуманитар инқироз ҳақида огоҳлантириб ўтган.\n«Бу мусибат Марказий Осиё чегараларини кесиб ўтиши муқаррар ва у энг аввало, мажбурий миграция оқибатида глобал таъсирга эга бўлади», деб таъкидлаган Тўқаев ўз сўзида.\nАфғонистонга ёрдам етказиб бериладиган жой бўлиши керак, дейди Олмаотадаги жамоатчилик фаоли Дос Кошим.\n«Қўшиламан, бундай марказ зарур. Биз очарчилик домида қолган ҳар қандай давлатга ёрдам беришимиз керак – бу энг аввало оддий одамларга нисбатан, уларни қандай ҳукумат бошқараётган бўлмасин, инсонийликнинг намоён бўлишидир» деди у.\nГарчи ҳокимият тепасига Толибонлар келганидан мамнун бўлмаса ҳам, Ғарб давлатлари Афғонистонга ёрдам учун 1 миллиард доллардан кўпроқ маблағ тўплади, деб қўшимча қилди Кошим.\n«Оғир кунларни бошидан кечираётган мамлакатларга гуманитар ёрдам кўрсатиш ҳар бир цивилизациялашган давлат ташқи сиёсатининг устувор йўналишидир», деди у.\n«Бундан ташқари, постсовет минтақаси давлатлари – жумладан Қозоғистон ҳам – Афғонистон учун маълум даражада айбдор», деди у 1979-1989 йилларда олиб борилган Афғонистондаги совет урушини назарда тутиб.\nАйрим маълумотларга қараганда, бу урушда 1 миллиондан ортиқ афғонистонлик ҳалок бўлган.\nТўқаев шундай ташаббус билан чиққан экан, Қозоғистон уни амалга оширишда фаол рол ўйнаши лозим, деб айтган Кошим.\nБу марказнинг Қозоғистон учун манфаатли томонлари ҳам бор.\nТаклиф дипломатик манфаат олиш учун қаратилгани аниқ, дейди олмаоталик сиёсий таҳлилчи Рустам Бурнашев.\n«БМТ миссияси идорасини Афғонистондан Олмаотага кўчириш ва гуманитар марказ яратиш Қозоғистонга Марказий Осиёда ижобий эътибор ва қулай позицияга эга бўлишдан тортиб, Олмаотада БМТнинг юқори лавозимдаги расмийлари жойлаштирилишидан иқтисодий фойда кўриш каби жуда кўп фойдалар келтиради», дейди у.\nБошқа кузатувчилар Толибон билан ишлашдан хавотир билдирган.\n«Афғонистонга гуманитар ёрдамни етказиб бера олиш учун Толибон билан қандайдир қилиб ҳамкорлик қилишимиз керак», дейди Нур-Султондаги Макроиқтисодий тадқиқот ва башорат қилиши марказининг катта илмий ходими Мадяр Кенжебулат.\n«Энг аввало, Қозоғистонда Толибон тақиқланган террорчилик ташкилоти ҳисобланишини унутмаслик керак», дейди у.\n«Қозоғистон Толибон ҳукуматини тан олмаган», деб айтган Кенжебулат. «Шундай экан, улар билан қандай ишлай оламиз?»\nИккинчидан, ҳеч қандай гуманитар кампанияда донорлар эшикма-эшик юриб озиқ-овқат, кийимлар ва дори-дармонларни муҳтожларга тарқатмайди, дейди у.\nҲукумат бундай ёрдамни ўз фуқароларига тарқатиши керак.\n«Аммо, молиявий траншлар ўмарилаётган ва гуманитар юклар сотиб юборилаётган коррупция мавжуд», деб айтган у.\n«Толибон етакчилари ҳаққоний бошқарса ҳам, жойлардаги қўмондонлар озиқ-овқатни ўзларига олиб қолишидан уларни ҳеч ким тўхтата олмайди ва уларни ҳеч ким кузата ҳам олмайди», деб қўшимча қилган Кенжебулат.


1. Жамиятнинг янги тахрирдаги Уставини тасдиқлаш;\n2. Жамиятнинг янги ташкилий тузилмасини тасдиқлаш;\n3. Жамиятнинг янги тахрирдаги ички Низомларини (“Кузатув кенгаши тўғрисида”ги низом, “Ижроя органи рахбари тўғрисида”ги низом,) тасдиқлаш;\n4. Жамият Кузатув кенгашининг 2018 йил IV-чорак давомида қабул қилган қарорларини тасдиқлаш.\nЙиғилиш ўтказиш ҳақида хабар бериш учун акциядорларнинг реестри 2019 йил 8 январ ҳолатига, йиғилишда иштирок этиш ҳуқуқига эга акциядорлар реестрини тузиш 2019 йил 16 январ ҳолатига шакллантирилади.\nМаълумот учун телефон: (0-378) 120-32-61, 120-32-53.


Қалам ҳақи ҳаминқадар\nноябр 01, 2004\nЗикрилло Ишонч Ўзбекисторда қалам ҳақларини белгилаш таҳририятларнинг моддий имкониятидан келиб чиқиб белгиланади. Журналистларнинг айтишича, аксарият таҳририятлар қийин моддий аҳволда экани инобатга олинса, уларда қалам ҳақининг миқдори қанчалиги ўз-ўзидан ойдинлашади.\nЖурналистларнинг таъкидлашича, “сариқ матбуот” моддий жиҳатдан анча эркин ва бақувват бўлгани сабабли эълон қилинган мақола ва лавҳалар учун яхшигина қалам ҳақи тўламоқда. Аммо жиддий мавзулар ёритиладиган расмий нашрлар арзимаган қалам ҳақи тўлаш билан чекланаётир.\nЖурналист Норали Очиловнинг сўзларига қараганда, расмий нашрларда қалам ҳақи Молия вазирлиги белгилаб берган миқдордан ошмайди. Шунинг учун қалам ҳақини тўлашга оид меъёрий ҳужжатлар ўзгартирилиши, меҳнатни рағбатлантириш тўғри йўлга қўйилиши керак.\nМаълум бўлишича, расмий нашрларда ҳар бир мақола учун ўртача 2000 сўмдан 5000 сўмгача қалам ҳақи тўланади.\nМустақил журналист Алимардон Аннаевнинг эътирофича, журналистларнинг ойлиги кам бўлгани етмагандек, қалам ҳақи ҳам ундан ошиб кетаётгани йўқ. Бунинг устига, қалам ҳақидан даромад солиғи ҳам олинади.\n“Маҳалла” газетаси бош муҳаррири Чори Латипов журналистлар иш танлашда эркин экани, агар газета мухбири олаётган маоши ёки қалам ҳақидан қониқмаса, бемалол бошқа ишга кетавериши мумкинлигини билдирди.


Nubia N3 — арзон, жозибали смартфон! - Terabayt.Uz\nNubia N3 — арзон, жозибали смартфон!\nNubia бренди кеча Хитойда "N3" номи остида навбатдаги ҳамёнбоп девайсни тақдим қилди. Nubia N3 моделининг ташқи кўринишида бугунги кунги етакчи смартфонлар дизайнидаги ҳашамдорлик сақлаб қолинган. Шунингдек, унинг аккумулятори ҳам бирмунча диққатга сазовор.\nNubia N3 моделига 5,99 дюймли, FullHD+ сиғимли, томонлари нисбати 18:9 стандартли, ён томон ҳошия ромлари ниҳоятда юпқа ромлар билан ўралган дисплей ўрнатилган. Кўринишдан смартфон қимматбаҳо моделни эслатиб юборади.\nАлюминий металлидан тайёрланган корпус уч хил рангда ишлаб чиқарилмоқда: қора, қизил ҳамда тилла ранг.\nNubia N3 моделининг аппарат таъминоти Snapdragon 625 процессорига эга бўлган. Унинг тезкор хотира сиғими 4 гигабайтли, доимий хотира эса 64 гигабайтли. microSD орқали доимий хотирани яна 128 гигабайтга катталаштириш имкони ҳам мавжуд.\nБош камера қўш сенсорли ва "портрет" жанрида ҳам сурат олади. 16 мегапикселли олд камерадаги ёруғлик тақсимоти учун ўртача -- f/2.0 ҳажмли диафрагма танланган.\nСмартфон батареясининг ток сиғими 5000 мА соат ва бу қувват девайсга "кутиш" режимида 23 кун ишлаш имкониятини беради. Шу билан бирга, Nubia N3 модели 18 Вт кучланишида тезкор қувват олади ва унга фирманинг NeoPower 3.0 номли қувватни тежаш технологияси жорий қилинган.\nСмартфонни Maverick Voice технологияси ёрдамида овозли бошқариш ҳам мумкин.\nNubia N3 мобил алоқа воситаси Android 7.1 Nougat операцион тизими бошқарувида фаолият кўрсатади. Гаджет 24 мартдан $155 доллардан савдога чиқарилади.\n#арзон телефон #Nubia N3


11:10 / 16.08.2017\n© Фото: uzbekistan24.uz\nБугун, 16 август куни Бош вазир Абдулла Арипов бошчилигидаги делегация Қирғизистон Республикасига етиб борди. Уларни «Манас» аэропортида Қирғизистон Бош вазирининг биринчи ўринбосари Муҳаммадкалий Абулгазиев ва Ташқи ишлар вазири Эрлан Абдилдаев кутиб олди. Бу ҳақда «Ўзбекистон 24» хабар қилади.\nХабар қилинишича, бугун «Ала-Арча» давлат резиденциясида Қирғизистон Президенти Алмазбек Атамбоев Абдулла Ариповни қабул қилади. Шундан сўнг Арипов қирғизистонлик ҳамкасби Сооренбай Жээнбеков билан учрашади.\nЭслатиб ўтамиз, Ўзбекистон делегацияси Бишкек шаҳрида бўлиб ўтадиган Икки томонлама ҳамкорлик ва Давлат чегарасини делимитация ва демаркация қилиш бўйича Ўзбекистон-Қирғизистон ҳукуматлараро комиссиялари мажлисларида иштирок этади.\nАбдулла Арипов Манас


Транскаспий йўналиши бўйича ташилаётган юк ҳажми тобора ошиб боряпти - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nТранскаспий йўналиши бўйича ташилаётган юк ҳажми тобора ошиб боряпти\nТранскаспий йўналиши бўйича ташилаётган юк ҳажми тобора ошиб боряпти. Хитойдан Европагача ва Европадан Хитойгача бўлган транзит занжирида республикамиз муҳим логистик ҳалқалардан бирига айланди. Хитойнинг шимолий шарқидаги Люньюньган портидаги Қозоғистон терминали бугунги кунда катта геостратегик аҳамиятга эга. Мазкур порт дунёнинг энг йирик 25 портидан бири. Ҳамкорликда ишлатилаётган терминал уч йил мобайнида 8 миллион тонна юк қабул қилган ва жўнатган.\nЛЮ БИН, ЛЮНЬЮНЬГАН ҚОЗОҚ-ХИТОЙ ХАЛҚАРО ЛОГИСТИКА КОМПАНИЯСИ БОШ ДИРЕКТОРИ:\n- Мақсад – Қозоғистон логистикаси орқали иқтисодиётни жонлантириш. Хитой-Европа йўналишида товарлар жўнатиляпти. Люньюньган порти орқали Қозоғистон буғдойини Жанубий-Шарқий Осиё мамлакатларига юборяпмиз. Келажакда Қозоғистондан ташиб келтирилаётган маҳсулот ҳажми ва турларини кўпайтириш кўзланган. Рўйхатга тез орада мол ва парранда гўшти ҳам киради.\nЛюньюньгандаги Қозоғистон юк терминали туфайли ишлаб чиқарувчиларимиз арзон логистика имкониятига эга бўлишди. Янги бозорларга кириб бораётган дон ишлаб чиқарувчилар бундан фойдаланишяпти.\nДАРXАН ЕСЕНҒУЛОВ, ХАЛҚАРО ЮК ТАШИШЛАР ДЕПАРТАМЕНТИ ДИРЕКТОРИ:\n- Бу ерда биз донни янгидан юклаб оламиз. Уни Вьетнамга ташияпмиз. Келажакда бозорни кенгайтириш ниятидамиз. Индонезия, Малайзия, Корея ва Япония бозорлари ўрганиляпти. Қозоғистондан келган контейнерлар бўш қайтмайди, уларга Қозоғистон учун зарур юклар ортилиб, жўнатилади.\nҚозоғистон халқаро терминаль тармоғини кенгайтириш ниятида. Мутахассислар айтишича, бу стратегик мазмунга эга тадбир. Зеро, республиканинг ўзида инфратузилмалар яратиш етарли эмас, уни халқаро транзит ташув тизимига боғлаш зарур.


Олий Мажлисдаги «Демократик кучлари блоки» дори воситалари тўғрисидаги қонун лойиҳасига таклифлар берди\n21:03 / 21.08.2015\nЎзбекистон Олий Мажлиси Қонунчилик палатасидаги «Демократик кучлар блоки»нинг навбатдаги йиғилиши бўлиб ўтди. Бу ҳақда палата ахборот хизмати хабар берди.\nЎзбекистон Либерал-демократик партияси ва Ўзбекистон «Миллий тикланиш» демократик партияси томонидан тузилган «Демократик кучлар блоки»нинг йиғилишида иккинчи ўқишга тайёрланаётган янги таҳрирдаги «Дори воситалари ва фармацевтика фаолияти тўғрисида»ги қонун лойиҳаси муҳокама этилди.\nЛойиҳани иккинчи ўқишга тайёрлаш жараёнида фикрлар ўрганилди ва асосли деб топилган таклифлар инобатга олинди. Хусусан, ҳукуматнинг дори воситалари муомаласи ва фармацевтика фаолияти соҳасидаги давлат дастурларини ишлаб чиқиш ва амалга ошириш, аҳолини сифатли, хавфсиз ва самарали дори воситалари билан таъминлаш, уларнинг биринчи навбатдаги эҳтиёжларини қондириш борасидаги ваколатлари аниқлаштирилди.\n«Демократик кучлар блоки» тайёрланган қонун лойиҳасини умумий жиҳатдан қўллаб-қувватлаб, алоҳида меёрларни янада такомиллаштиришга доир таклифларни илгари сурди. Хусусан, қонун лойиҳасига дори воситаларининг ноқонуний муомаласи, уларнинг қалбакилаштирилиши, сифатсиз тиббий буюмлар сотилишини олдини олишни назарда тутувчи меёрни ҳам киритишни таклиф этди.\n«Маҳаллий ишлаб чиқарувчилар фаолиятини ҳуқуқий тартибга солиш механизмларини халқаро стандартларга мувофиқлаштириш лозим. Шу муносабат билан биз лойиҳанинг айрим моддалари бўйича амалий таклифлар ишлаб чиқдик. Жумладан, дори воситалари ва тиббий буюмларнинг чакана савдосига доир ягона ёндашувни шакллантириш мақсадида бундай маҳсулотларнинг чакана савдосига доир меёрларни аниқлаштиришни таклиф этдик. Энг муҳими, чакана савдо дори воситаларнинг яроқлилик муддати, сақлаш шароитлари ва сотиш тартибига доир талаб ва қоидаларга мувофиқ равишда амалга оширилиши лозим», — дейди ЎзМТДП фракцияси аъзоси Ш.Қулматов.\nДепутатлар лойиҳадаги «мақбул дорихона амалиёти» тушунчасини кенгроқ очиб бериш зарурлиги ҳақида фикр билдирди. Бу тушунча дорихона шароитида дори воситаларини тайёрлаш, уларнинг яроқлилик муддати, сақлаш шароитларига доир санитария қоидалари, гигиена меёрлари ва талабларининг риоя этилишини таъминлашни назарда тутади.\nШунингдек, депутатлар томонидан дорихоналарнинг ташкилий-ҳуқуқий шаклини янада аниқ белгилаш ва уни Фуқаролик кодекси талабларига мувофиқлаштириш таклиф этилди. «Бу тадбиркорлик субъектларига қонунчилик доирасида дори воситаларининг чакана савдоси билан шуғулланиш имконини беради», — дейилади ахборот хизмати хабарида.


КЕЧИРИМЛИЛИК – МЎМИНГА ХОС ФАЗИЛАТ — XUTBA.UZ\n07 05 2021 - 11:36 / - Жумуъа мавъизалари\nМазкур ояти каримада Аллоҳ таоло Ўз набийсига кечиримли бўлиш, инсонларни яхшиликка буюриш ва жоҳил кишиларнинг гап сўзларига эътибор қилмасликка буюрмоқда. Мўмин инсон ушбу сифатлар билан сифатланса, Аллоҳ таоло Ўз каломида мақтаган тақводорлар қаторида бўлади. Зотан, У Зот шундай марҳамат қилади:\nяъни: “Улар (мазкур тақводорлар) фаровонлик ва танглик кунларида ҳам хайр-cадақа қиладиган, ғазабларини ютадиган, одамларни (хато ва камчиликларини) афв этадиганлардир. Аллоҳ эзгулик қилувчиларни севар” (Оли Имрон сураси 134-оят).\nАллоҳ таоло ато қилган раҳмат сабабли Пайғамбаримиз алайҳиссалом саҳобийларга мулойимлик билан муомала қилар эдилар, саҳобийлар ҳам У Зотнинг атрофида жипслашган эдилар. Бу ҳақда Қуръони каримда шундай дейилади:\nяъни: “Аллоҳнинг раҳмати сабабли (Сиз, эй, Муҳаммад,) уларга (саҳобаларга) мулойимлик қилдингиз. Агар дағал ва тошбағир бўлганингизда, албатта, (улар) атрофингиздан тарқалиб кетган бўлур эдилар. Бас, уларни афв этинг, (гуноҳлари учун) кечирим сўранг ва улар билан кенгашиб иш қилинг! (Бирор ишга) азму қарор қилсангиз, Аллоҳга таваккул қилинг, зеро, Аллоҳ таваккул қилувчиларни севар” (Оли Имрон сураси 159-оят).\nЯъни “Сиз, эй, Муҳаммад, Уҳуд жангида қилган итоатсизликлари ва ҳарбий интизомни бузганликлари учун ёронларингизни жазолаш ёки танбеҳ бериб, дағал муомала билан хафа қилиш ўрнига Менинг Сизга ато этган раҳматим ва шафқатим туфайли уларга юмшоқ муносабатда бўлдингиз. Акс ҳолда улар Сиздан юз ўгириб, ҳатто диндан ҳам қайтиб кетишлари мумкин эди. Мазкур воқеада йўл қўйган хато ва камчиликларини авф этинг ва гуноҳларини кечиришни Мендан сўранг. Мендан кўрсатма берилмаган ишларда улар билан бамаслаҳат иш тутинг. Маслаҳатлашиб бир қарорга келгандан кейин Менга таваккал қилиб ўша ишни амалга ошираверинг. Зеро, Мен барча ишларини Менга таваккал қилган ҳолда қилувчиларни дўст тутаман”, деб Ҳақ таоло ўз пайғамбари Муҳаммад алайҳиссалоту вассаломга хитоб қилмоқда.\nҚуръони каримнинг бир қанча ояти карималарида бандаларини бир-бирларининг хато камчиликлари ва айб-нуқсонларини кечиришга буюрилган. Демак, кишилар ўзаро бир бирларини кечириши, афв қилишлиги билан жамиятда аҳиллик, бирдамлик ва бир бирини қўллаб-қувватлаш, бунинг натижасида мустаҳкам жамият барпо бўлади.\nПайғамбаримиз алайҳиссаломнинг хулқларида ҳам кечиримлилик ўз аксини топган эди. Оиша онамиздан Пайғамбаримиз алайҳиссаломнинг хулқлари ҳақида сўралганда шундай жавоб берганлар:\nلَمْ يَكُنْ فَاحِشًا وَلاَ مُتَفَحِّشًا وَلاَ صَخَّابًا فِي الْأَسْوَاقِ، وَلاَ يَجْزِي بِالسَيِّئَةِ اَلسَّيِّئَةَ، وَلَكِنْ يَعْفُو ويَصْفَحُ\nرواه الامام الترمذى والامام احمد\nПайғамбаримиз алайҳиссалом Уҳуд ғазотида жароҳат олдилар, муборак юзлари қонади. Бу ҳақда Абдуллоҳ ибн Масъуд разияллоҳу анҳу шундай дейдилар: “Пайғамбаримиз алайҳиссалом юзларидаги қонни артиб, ўтган пайғамбарлардан бирини қавми уриб, жароҳат етказишганини айтиб турганлари кўз ўнгимда турибди. У зот алайҳиссалом: “Эй, Аллоҳ! Қавмимни кечиргин, улар билишмаяпти”, дер эдилар” (Имом Бухорий ривоятлари).\nБу воқеа бизга Пайғамбаримиз алайҳиссаломнинг кечиримлилик ва улуғ хулқларини кўрсатади.\nЖамият мустаҳкам ва барқарор бўлишида исломий одоб ахлоққа ҳар қачонгиданда муҳтожроқмиз десак муболаға бўлмайди. Жумладан, инсон зотига Аллоҳ таоло томонидан ато этилган улуғ сифат ва фазилатлардан бири – кечиримли бўлишдир. Аллоҳ таоло инсонларнинг ташқи кўринишини гўзал ва ҳушбичим қилиб яратган. Агар инсон сийрати ва ички дунёсини ҳам чиройли қилса, шунда у мукаммаллик даражасига етиши мумкин.\nБарча гўзал хулқларни ўзларида жам қилган Зот – Пайғамбаримиз саллаллоҳу алайҳи васаллам кечиримли бўлиш фазилати борасида шундай деганлар:\nمَنْ كَظَمَ غَيْظًا، وَهُوَ يَسْتَطِيْعُ أَنْ يُنْفِذَهُ، دَعَاهُ اللهُ يَوْمَ الْقِيَامَةِ عَلَى رَءُوسِ الْخَلاَئِقِ، حَتَّى يُخَيِّرَهُ فِي أَيِّ الْحُوْرِ شَاءَ\nяъни: “Кимки қодир бўла туриб, ғазабини ютса, Аллоҳ таоло Қиёмат куни уни чақириб, бутун халойиқ олдида ҳурлардан хоҳлаганича олишга ихтиёр беради” (Имом Термизий ривоятлари).\nАзизлар! Хабарингиз бор, куни-кеча Президентимизнинг амалий саъй-ҳаракатлари билан “Меҳр-5” операцияси натижасида Суриядаги уруш кетаётган “қайноқ нуқталарга” бориб қолиб, “Ал-Ҳол” лагерида 3 йилдан ортиқ вақт давомида ушлаб турилган 24 нафар аёл ва 69 нафар болалар Ўзбекистонга қайтарилди. “Меҳр” инсонпарварлик операциясининг узвий давоми сифатида муборак Рамазон ойи кунлари амалга оширилган ушбу тадбир улкан аҳамиятга эга бўлиб, бунинг ўзига хос рамзий маъноси бор. Маълумки, ушбу ойда яхшилик, кечиримлилик, ўзгаларга меҳр-оқибат кўрсатиш, адоватни унутиш каби инсоний фазилатлар янада кўпроқ намоён бўлади. Ана шу жиҳатдан, ушбу тадбир айни вақтида ва ўрнида ташкил этилганини алоҳида таъкидлаш лозим.\nВақтида Ватан, тинчлик, яқинларининг қадрига етмасдан ўзга юртларга янглиш “жиҳод”, “ҳижрат” иддаолари билан чиқиб кетган инсонлар таъбир жоиз бўлса, халқимиз ҳотиржамлиги ва раванақига номақбул иш қилган эдилар, деб айтсак хато бўлмас. Аммо, халқимизнинг бағрикенглик, пушаймонларни авф этиш ҳислатлари, Давлат раҳбарининг кечиримлилик сиёсатининг ифодаси сифатида айбларига пушаймон эканликлари сабабли уларнинг Ватанга қайтиш, жамиятимиз равнақи йўлида ҳаракат қилишлари учун яна бир бор имкон берилди.\nАслида, “жиҳод”, “ҳижрат” тушунчалари исломда катта аҳамиятга эга. Бу шунчаки ҳар бир киши ўзининг тушунчаси ва хоҳиш-истаги билан амалга оширилаверадиган ишлар эмас. Унинг мазмун-моҳияти, шарт-шароити, мақсад чуқур ўрганилиб, сўнг амалга оширилади. Бу борада етарли билимга эга бўлмаган айрим фуқаролар Сурия, Ироқ ерларига кетиб, фитналарнинг авж олиши, бегуноҳ инсонларнинг, мўмин-мусулмонларнинг қонлари ноҳақ тўкилишига сабаб бўлиши албатта, улкан гуноҳдир. Буни англамаган ёшлар Сурияга чорлаб жар солаётган сохта даъватчиларнинг иддаолари ёлғон экани, ҳолбуки у ерларда жиҳоднинг фарзи айн бўлиши учун белгиланган шартларнинг бирортаси унда мавжуд эмаслигини билмайдилар.\nБугунги кунда қилиб қўйган ишларидан минг пушаймон қилаётган, уруш ўлкаларида хору зор бўлиб, лагерларда асирликда қийналаётган аёллар ва болаларни кечирган Президентимиз ва халқимиз уларга том маънода инсонпарварлик, мўминлик ва мурувват қўлини чўзмоқда.\nБилиб-билмай хато қилган ва бугун қилмишига чин маънода пушаймон бўлиб, Ватанига қайтарилганлар, фарзандларини бағрига босиб, мамлакатимизда қарор топган инсонпарварлик, адолат учун шукроналикларини изҳор этишлари зарур.\nҲурматли жамоа! Рамазон ойининг охирги ўн кунлиги тоқ кечалари – Қадр кечаси изланадиган вақтдир.\nلِلَّهِ فِيهِ لَيْلَةٌ خَيْرٌ مِنْ أَلْفِ شَهْرٍ, مَنْ حُرِمَ خَيْرَهَا فَقَدْ حُرِمَ\nرواه الإمام أحمد عن أَبِي هُرَيْرَةَ رضي الله عنه\nяъни: “Аллоҳга қасамки, Рамазон ойида минг ойдан афзалроқ бир кеча бор. Ким ундан фойдаланиб қолмаса, шубҳасиз (жуда кўп нарсадан) маҳрум бўлибди” (Имом Аҳмад ривоятлари).\nДемак, Қадр кечасини топиб, уни ибодат билан ўтказган киши 83 йилу тўрт ойлик ибодатдан афзалроқ савоб олар экан. Бу биз уммат учун нақадар катта бахт. Аллоҳ барчамизга насиб қилсин!\nمَنْ قَامَ لَيْلَةَ الْقَدْرِ إِيمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ﴾\nرَوَاهُ الامَامُ البُخَارِيُّ عن أَبِي هُرَيْرَةَ رضي الله عنه\nБаъзи ҳадиси шарифларда мана шундай муборак кечаларда ҳамманинг дуоси қабул бўлиши, лекин силаи раҳмни узган, ўзаро аразлашганлар ижобатдан маҳрум бўлиши айтилган. Шу сабаб аразлашганлар шу кунларда ярашиб, яна силаи раҳмни боғлашга астоидил ҳаракат қилайлик.\nАзиз юртдошлар! Мана шу кунларда кўпчилик мусулмонлар фитр садақасини беришга шошиладилар. Ҳадиси шарифларда зикр қилинишича бу садақа рўза давомида йўл қўйилган хато камчиликлар тўлдирувчи бўлади.\nФитр садақасини адо этмоқчи бўлган киши ўзининг имкониятидан келиб чиқиб, ушбу суммалардан бирини мискин ва фақирларга бериши мумкин бўлади.\nФитр садақасини бериш закотга қодир кишиларга вожиб, бошқаларга ихтиёрий ҳисобланади. Уни Рамазон ойи давомида бериш ҳам жоиз, аммо афзали ҳайит намозга чиқишдан олдин беришдир.\nАллоҳ таоло барчамизга Рамазон ҳайитини муборак қилсин, мана шундай хурсандчилик кунларимизни кўп қилсин! Омин!


12 июль, 2019, 20:59\nСаудия Арабистони мезбонлик қиладиган саралаш баҳсларига тайёргарлик олиб бораётган Ўзбекистон ёшлар терма жамоаси пойтахтимизда йиғин бошлаганидан хабарингиз бор.\nОтабек Ғуломхўжаев бошчилигидаги Ўзбекистон ёшлар терма жамоаси 8-18 июль кунлари оралиғида Тошкентда йиғин ташкил этмоқда. Бу ҳақда ЎФА расмий сайти хабар бериб ўтди.\nБош мураббий терма жамоа ўзагини шакллантириш ва терма жамоага номзод футболчилар ҳаракатларини кўздан кечириш мақсадида ушбу йиғинга жами 30 нафар футболчи жалб этган. Йиғин мобайнида 3 та назорат учрашуви ўтказилиши ҳам кўзда тутилган.\nДастлабки учрашув бугун “Металлург U-21” жамоасига қарши ўтказилди. Ўйин “Бунёдкор” академияси майдонида ташкил этилди. Иккинчи ўйинда эса терма жамоамизга Тожикистоннинг “Ҳўжанд” клуби рақиблик қилади. Мазкур баҳс 15 июль куни Бекободда бўлиб ўтади. Йиғин доирасидаги охирги учрашув эса 17 июль санасида ТТЙМИ стадионида “Локомотив” билан ташкил этилади


01 июл 2022, Тошкент вақти: 06:39\nҲисобот чоғида Райан Крокер Ироққа қўшимча куч жойлаштириш стратегияси самара берганини таъкидлади.\n“Мен қўшинлар сонини кўпайтириш стратегияси натижасида ушбу муваффақиятга эришилди, деган хулосага келдим. Бу АҚШнинг қўллаб-қувватлаши чексиз бўлиши ёки Америка кучлари сони камайтирилмаслиги керак, деган маънони англатмайди. Шу боис, биз Ироқ ҳукумати ва АҚШ ўртасида икки томонлама музокаралар бошладик”, – деди элчи.\nГенерал Дэвид Петрэус эса Ироқда мураккаб вазият юзага келгани ва эришилган муваффақият йўққа чиқиши эҳтимолдан холи эмаслигини билдирди.\n“Элчи Райан Крокер ва мен етти ой олдин ҳузурингизда ҳисобот берганимиздан бери Ироқда доимий бўлмаса-да, сезиларли муваффақиятга эришилди. Сентябрь ойидан бери Ироқда содир этилган зўравонликлар ва қурбонлар сони кескин камайди. “Ироқдаги Ал-Қоида” ва бошқа бир қатор экстремистик гуруҳларга кучли зарбалар берилди. Ироқ хавфсизлик кучлари имконияти анча ошди. Маҳаллий ироқликлар ва маҳаллий хавфсизлик кучлари фаоллашди. Шунга қарамай, баъзи минтақаларда вазият қониқарли эмас ва кўплаб муаммолар бор”, – деди генерал.\nЭлчи Райан Крокер вазият ёмонлашишига ташқи омиллар, хусусан, Эроннинг таъсири сабаб бўлаётганини қайд этди.\n“Эрон жиноий жангари гуруҳларни тайёргарликдан ўтказиш орқали Ироқ ҳукуматининг мамлакатдаги вазиятни барқарорлаштириш йўлидаги уринишига путур етказмоқда. Жангари гуруҳлар Ироқ хавфсизлик кучлари, коалиция қўшинлари ва Ироқ аҳолисига қарши зўравонлик содир этмоқда. Эроннинг хатарли таъсири Бағдод ва Басра шаҳарларида Ироқ ҳукумати кучлари ва Эронда тайёргарликдан ўтган ва қуролланган жангари гуруҳлар ўртасида шиддатли тўқнашувлар содир бўлган пайтда намоён бўлди”, – деди АҚШнинг Ироқдаги элчиси.\nГенерал Дэвид Петрэус Сенат аъзоларига АҚШнинг Ироқдаги кучлари қўмондонлари юзага келган вазиятга тўғри баҳо бериши учун Ироқдан АҚШ қўшинларини олиб чиқиш масаласини июль ойидан кейин 45 кунга кечиктириш кераклигини тавсия қилди.


Европа Гуантанамо тутқунларини қутқармоқчи\nГуантанамонинг камида 50 маҳбуси ҳозирда тутқунлик ва озодлик ўртасидаги икки эшик орасида қолмоқда.\nЕвропа кенгашининг инсон ҳуқуқлари бўйича комиссари Гуантанамо қамоқхонасининг фуқаролиги йўқ ёхуд ватанида қийноқларга учраш эҳтимоли бор 50 тутқунини Европа давлатлари қабул қилиши шарт, деб ҳисобламоқда.\n“Тахминан, 50 тутқун ўз уйига қайта олмайди. Бунга сабаб, улардан баъзиларининг фуқаролиги йўқ ёхуд агар куч билан қайтарилса, ватанида қийноқлар ва ҳуқуқларининг қўпол тарзда бузилишига дуч келиши мумкин. Шубҳасизки, Гуантанамо тутқунларининг баъзилари халқаро ҳимояга муҳтож”, дейилади Томас Ҳаммарберг Европа давлатлари ҳукуматларига йўллаган мактубда.\nЕвропа кенгашига аъзо 47 давлатнинг доимий вакиллари номига йўлланган бу мактубда АҚШ ҳукумати томонидан айбсиз, деб топилган бу шахслар Жазоир, Хитой, Фаластин, Россия, Сурия, Тожикистон ва Ўзбекистон фуқаролари экани айтилган.\nТомас Ҳаммарберг 1–2 июн кунлари Вашингтонда бўлиб, АҚШ Давлат департаментининг айнан Гуантанамо қамоқхонасини ёпиш ишларига масъул этиб тайинланган расмийси Дэниэл Фрейд билан музокаралар ўтказди.\n“Шу музокаралар натижасида АҚШ ҳукуматининг қамоқхонани беркитиш режасини амалга оширишда жадаллик билан илғорлаётгани ва бу ишнинг тезроқ ҳамда самаралироқ якунланишида Европа давлатлари кўмагига муҳтож эканига амин бўлдим”, дейилади Европа кенгашининг инсон ҳуқуқлари бўйича комиссари Томас Ҳаммарберг мактубида.\nЎтган ҳафтада Европа Иттифоқига аъзо 27 давлат Гуантанамо қамоқхонасидаги бир неча ўн тутқунни қабул қилиш ниятини билдирди.\nЕвропа кенгаши комиссари Ҳаммарберг Вашингтон музокараларидан кейинги баёнотида, асосан, Шарқ давлатлари фуқаролари бўлган тутқунларга эътибор қаратмоқда.\nКомиссар идораси матбуот хизмати вакили Стефано Монтанари Европа давлатларига қабул қилиш таклиф қилинаётган ва айбсиз, деб эълон қилинган тутқунлар рўйxатида Ўзбекистон фуқаролари ҳам борлигини тасдиқлади. Аммо, бу рўйхатдаги маҳбуслар шахсига оид маълумотларни ҳозирча аниқлашнинг имкони бўлмади.\nБулар Абу Бакр Жамолиддинович, Камолиддин Қосимбеков, Алишер Ҳамидулла, Шоҳруҳ Ҳамидов, Абдулла Муҳаммадхон ва Ойбек Жабборовлардир.\nХалқаро амнистия ташкилоти бу маҳбуслардан уч нафари – Абу Бакр Жамолиддинович, Камолиддин Қосимбеков ва Ойбек Жабборовлар террорчи деган айбловдан қутулганини маълум қилган эди.\nАммо, бу маҳбуслардан фақат бири — Ойбек Жабборовни Ирландия давлати қабул қилиш истагида экани маълум. Халқаро амнистия ташкилотининг Ирландиядаги бўлими вакили сўзлашувлар давом этаётгани, аммо, якуний гап ҳануз айтилмаганини айтди.\nОйбек Жабборов америкалик адвокати Майкл Мон орқали халқаро жамоатчиликка йўллаган мактубида ўзининг Ўзбекистонга қайтарилмаслигини сўраган эди.\nЖабборов масаласида Ирландия ҳукумати ва Халқаро амнистия ташкилоти билан ҳамкорлик қилган ўзбекистонлик ҳуқуқ фаоли Абдужалил Бойматов кейинги пайтда АҚШ матбуоти озод этилган ҳар етти тутқундан бири яна террорчилик фаолиятига қайтмоқда, дея тарқатган хабарлар Европа давлатлари, эҳтимол, Ирландия ҳукуматини ҳам ҳушёр торттирмоқда, деган фикрда.\n- Шунинг учун кўп мамлакатлар ҳозир қабул қилишга қўрқиб қолди. Чунки Европада¸ мана Испанияда¸ Буюк Британияда¸ Францияда бўлди портлашлар. Лекин бу маҳбусларни қаëққадир жойлаштириш керакку. Ахир Барак Обама Гуантанамони бир йилда тўлиқ ëпамиз деб ваъда бердику.\nҲозир мана Европада сайловлар тугади. Европадаги кўп давлатларда ҳокимият алмашинуви бўлади. Сентябр ойларига қараб Европа ҳукуматлари “қабул қиламиз ëки қабул қилмаймиз” деган аниқ гапни айтса керак. Ойбек Жабборов масаласида Ирландия ҳукумати розилик берса керак¸ дейди Абдужалил Бойматов.\nИрландияда фаолият юритаётган ўзбекистонлик инсон ҳуқуқлари фаоли Абдужалил Бойматов ҳам бошқа қатор ҳуқуқни ҳимоя қилиш халқаро ташкилотлари вакиллари каби Гуантанамодаги ўзбекистонлик маҳбусларни Ўзбекистонга қайтармасликка чақирди.\n- Улар Ўзбекистонга қайтарилмайди. Ҳатто МДҲ давлатларига ҳам қайтарилмайди. Чунки уларнинг ҳаммасида қийноқ қўлланилади. Уларни Европага жойлаштириш керак. Бошқа иложи йўқ¸ дейди Абдужалил Бойматов.\nАбдужалил Бойматов тилга олган 17 уйғур тутқуни тақдири 10 июн куни ҳал бўлди. “CNN” телеканали хабарига кўра, бу уйғурлар Хитойга эмас, Тинч океанидаги орол давлат бўлган Палауга кетади.\n“Менинг ўғлим ҳам юртига қайтарилмасин”, дея тилак билдирди озод этиладиган тутқунлар рўйхатида бўлган ўзбекистонлик маҳбус Камолиддин Қосимбековнинг онаси Раъно Қосимбекова биз билан суҳбатда.\n- Охирги марта ўтган йил гаплашдик. Ўзи қоламан¸ деб айтибди. Бу ерда битта ўғлим қамоқда ëтибди. Ўзи дадамизнинг ҳам мазаси йўқ. Менинг ҳам мазам йўқ.\nБитта ўғлимнинг олдига амал-тақал қилиб пенсиямиздан харажат қилиб бориб ëтибмиз. Энди у ҳам келса¸ уни ҳам қамашса¸ бизда умуман куч қолмайдику.\nБиз ҳозир ўйлаб ўйимизга ета олмаяпмиз. Чунки тўсатдан шунақа бўлиб қолди ва биз ўзимиз ҳам гаранг бўлиб қолдик¸ дейди Раъно Қосимбекова.\nКейинги маълумотларга кўра, АҚШ ҳарбийларининг Гуантанамо қамоқхонасида 240 маҳбус қолган. Қамоқхонага¸ террорчиликда айбланиб, хориждан илк маҳбус келтирилган 2002 йилнинг 11 январдан бери жами 778 маҳбус банди қилинган.\nАҚШ президенти Барак Обама шу йил январ ойида президентлик вазифасини бажаришга киришиши билан Гуантанамо қамоқхонасини 2010 йил январ ойига қадар ёпиш тўғрисидаги ҳужжатни имзолаган эди.


PaxtaGram: “Ўқитувчилар байрам куни далаларда пахта термоқда”\nУшбу мактубни Озодликка Telegram орқали чинозлик муштарий юборди. Унга кўра, Чиноз туманида қўлланаётган пахта сиёсати бир қатор ноҳақликларга сабаб бўлмоқда:\n“Бугун 1 октябрь - Ўқитувчилар байрами. Бироқ, далаларда ўқитувчилардан бошқа ҳеч кимни кўрмаймиз. Иш кунларида эса тушликгача ишлаб, сўнг яна пахта теримига чиқарилмоқда.\nАксарият мактаб раҳбарлари пахта нормасини “бажартира олмагани учун” ИИБнинг маҳбусларни вақтинча сақлаш хоналарида эрталабгача ушлаб турилмоқда. Шунингдек, мактаб раҳбарлари ҳокимнинг “ширин сўзлари” ва калтагидан баҳраманд бўлаётганини таъкидлашмоқда.\nМактаб раҳбарлари ўз хоҳишига кўра ишдан бўшамоқчи бўлса, барибир рад жавобини олишмоқда. Бу Мирзиёевнинг “қаттиқ-қўл” сиёсатими? Ёки ҳокимларнинг президентга ўзини “яхши” деб кўрсатиш ҳаракатларидир?\nНима бўлганда ҳам, аста секин СССР давридаги ҳолат қайтиб келаётганга ўхшамоқда”.


Kiritdi: Admin | O'zgartirigan sana : 27 Март 2017 Manba:uza.uz\nИстиқлолнинг ҳар бир йили улуғ бунёдкорлик ишлари, мамлакатимизнинг ҳар томонлама юксалиш довонлари билан мустақил Ватанимиз тарихига зарҳал ҳарфлар билан битилмоқда. Гўзал пойтахтимиз Тошкент ҳам тарихий жозибасини сақлаган ҳолда янгиланиб, узоқни ўйлаб тузилган режа асосида изчил ривожланиб, замонавий мегаполисга айланмоқда. Муҳташам иншоотлар, турар жойлар, ижтимоий объектлар, йўл ва кўприклар, сўлим боғ ва хиёбонлар барпо этилмоқда.\nБиринчи Президентимиз Ислом Каримов раҳнамолигида пойтахтимизда улкан бунёдкорлик ишлари амалга оширилди. Замонавий шаҳарсозлик намуналари асосида барпо этилган кўплаб иншоотлар шаҳар кўркига кўрк қўшмоқда. Янги турар жойлар, ижтимоий объектлар, йўл ва кўприклар шаҳар аҳли ва меҳмонларига кенг қулайлик яратаётир.\nБундай эзгу ишлар Президентимиз Шавкат Мирзиёев томонидан замон талабига риоя қилган ҳолда изчиллик билан, тизимли равишда давом эттирилмоқда. Пойтахтимизда аҳоли учун янада кенг қулайликлар яратиш, транспорт ҳаракатини тартибга солиш борасида улкан ишлар амалга оширилмоқда.\nМамлакатимизда, айниқса, пойтахтимизда транспорт воситалари кўпайиб бормоқда. Бу одамларимизнинг турмуш даражаси юксалаётгани, юртимиз йилдан-йилга фаровонлашаётганининг исботидир. Зеро, кенг кўламли ислоҳотлардан кўзланган мақсад ҳам аҳоли турмуш даражасини ошириш, инсон манфаатларини тўла таъминлашдир.\nПрезидентимиз Шавкат Мирзиёев 2017 йил 3 февраль куни Бунёдкор ва Муқимий кўчалари кесишган чорраҳадаги кўприк қурилиши билан танишиб, мутасаддиларга тегишли топшириқлар берган эди.\nДавлатимиз раҳбари 25 март куни қуриб битказилган мазкур кўприкни бориб кўрди.\nУмумий узунлиги 900, баландлиги 6, кенглиги 24 метр бўлган 6 полосали мазкур кўприк ҳайдовчилар ва пиёдаларга бир қанча қулайликлар яратади.\n“Ўзбекистон темир йўллари” акциядорлик жамиятига қарашли “Кўприк қурилиш трести” унитар корхонаси қурувчилари томонидан қуриб битказилган кўприкнинг икки томонида пиёдалар учун ер усти ўтиш йўлаги барпо этилган. Ёғин-сочинли кунларда ҳимояланиш мосламалари ўрнатилган.\nШаҳар қиёфасининг ўзгаришида кўприкларнинг ўрни катта. Экология нуқтаи назаридан ҳам бу муҳим аҳамиятга эга. Автомобиль ёнилғисининг кўп ишлатилиши атроф-муҳит мусаффолигига салбий таъсир қилади. Бир жойда транспорт тиғизлиги юз берса, бошқа жойга ҳам таъсир кўрсатади. Кўприклар ана шу муаммоларни бартараф этишда муҳим ўрин тутади.\nПрезидентимиз янги кўприкнинг моҳиятига алоҳида тўхталди. Бу каби бунёдкорлик ишлари аҳолига янада қулайлик яратиш, турмуш фаровонлигини оширишда катта аҳамиятга эгалигини қайд этди.\nШавкат Мирзиёев Бунёдкор ва Чўпонота кўчалари кесишган чорраҳада қурилиши режалаштирилган кўприк лойиҳаси билан ҳам танишиб, ўз тавсияларини берди.\nДавлатимиз раҳбари Кичик халқа йўли ва Фарғона йўли кўчаси кесишган жойдаги йўл ўтказгични қуриш ҳамда реконструкция қилиш лойиҳасини кўздан кечирди.\nКўприкнинг эни 30, узунлиги 346 метр бўлган қисми реконструкция қилинади. Эни 22, узунлиги 281 метр бўлган қисми янгидан қурилади. Икки томонида пиёдалар йўлакчалари қурилади. Бу ҳайдовчи ва йўловчиларга қулайлик яратиш баробарида ҳаракат хавфсизлигини таъминлаш даражасини ҳам оширади.


Кимёгарлар қўрғонидаги “Нурафшон” маданият саройи фойдаланишга топширилди - zarnews.uz\nКимёгарлар қўрғонидаги “Нурафшон” маданият саройи фойдаланишга топширилди\nНеча йиллар фойдаланилмаган, ташландиқ ҳолга келган бу ҳудуд гавжум, мўъжазгина гўшага айланди. Эътибордан четда қолган маданият маркази ва унинг ён-атрофига бирор киши боришга ботина олмасди. Бугун замон талабларига ҳамоҳанг тарзда таъмирланган маданият саройи, ёшлар боғи, футбол майдони кўрган кўзни қувонтиради. Санъат саройининг очилиш маросими барчанинг қалбига баҳорий илиқлик олиб кирди.\n- Қаршингизда турган бу бино 2014-2018 йиллар давомида фойдаланишга яроқсиз ҳолга келиб қолган ва фаолият кўрсатмаган, - деди вилоят ҳокими Э.Турдимов. - Президентимиз томонидан маданият ва санъатга берилаётган эътибор туфайли 2019 йил январь ойида маҳаллий бюджет маблағлари ҳисобидан 15,4 миллиард сўм маблағ ажратилиб, қайта таъмирлаш ишлари олиб борилди. Марказга аҳоли таклифларидан келиб чиқиб, Нурафшон дея ном берилди. Бугун бу марказ Кимёгарлар шаҳарчаси аҳолисининг севимли масканига, ёшларимизнинг бўш вақтини мазмунли ўтказувчи, санъатга, маданиятга ошно қилувчи марказга айланди.\nМазкур маданият марказида кутубхона ва 10 га яқин тўгараклар, ёшлар боғи ва кафеси, замонавий футбол майдони фаолият юритмоқда.\n350 томошабинга мўлжалланган концерт зали замон талаблари даражасида таъмирланиб, жиҳозланди. Санъат саройида «YAMAHA» фирмасининг ускуналари билан жиҳозланган замонавий овоз ёзиш студияси ташкил қилинди. Марказ ҳовлисида мусиқали фаввора ўрнатилди.\nҲудуддаги неча йиллардан буён таъмирталаб йўлларга асфальт ётқизилди, турар-жойлар ободонлаштирилди, ёриткич симёғочлар ва велосипед йўлаги қурилди.\nШунингдек, Ҳазора маҳалла фуқаролар йиғинида 200 қатновга мўлжалланган, 3 қаватли 9-оилавий поликлиниканинг замонавий биноси ҳам фойдаланишга топширилди.


Тошкент вилоятида рўй берган ЙТҲда 1-синф ўқувчиси ҳалок бўлди\n19:10 / 10.01.2019 10932\nТошкент вилояти Қуйичирчиқ туманида енгил автомобилнинг 1-синф ўқувчисини уриб юбориши оқибатида бир оиланинг фарзанди вафот этди. 2019 йил 7 январь куни соат тахминан 14:30 ларда Қуйичирчиқ туманида, «Нексия» русумли автомобиль ҳайдовчиси К.Н. қатнов йўлини чап томондан ўнг томонга кесиб ўтаётган 2011-йилда туғилган пиёда А.И.ни уриб юборган. Пиёда А.И. оғир тан жароҳатлари оқибатида Қуйичирчиқ туман марказий шифохонасида ҳаётдан кўз юмган. Бу ҳақда вилоят ИИБ ЙҲХБ Ахборот хизмати Kun.uz’га маълум қилди.\nДастлабки тергов олди суриштирув маълумотларига кўра, таътил кунлари ота-онасининг назоратидан четда қолган 1-синф ўқувчиси А.И. йўл юзида жойлашган дўкондан чиқиб, йўлни белгиланмаган қисмидан югуриб ўтаётган вақтида ушбу йўл-транспорт ҳодисаси содир бўлган. Ҳолат юзасидан ҳайдовчига нисбатан ЎзР Жиноят кодексининг 266-моддаси, яъни «транспорт воситалари ҳаракати ёки улардан фойдаланиш хавфсизлиги қоидаларини бузиш»нинг тегишли қисми бўйича жиноят иши қўзғатилиб дастлабки тергов ҳаракатлари олиб борилмоқда.\nТаъкидлаш ўринлики, дейилади хабарда, Тошкент вилояти ИИБ Йўл ҳаракати хавфсизлиги бошқармаси томонидан мактаб ўқувчилари, масъул ходимлар ҳамда уларнинг ота-оналари иштирокида ўқувчилар томонидан йўлларда ҳаракатланиш қоидалари, мақсадсиз равишда автомобиль йўлларда юрмаслик борасида тарғибот суҳбатлари ўтказилишига қарамасдан шундай мудҳиш ҳодиса рўй берган.\nШу муносабат билан ота-оналардан жондан азиз фарзандларини қаровсиз қолдирмаслик, автомобиль йўлига уларни ёлғиз чиқармасликларини тавсия қиламиз.\nТошкент вилоятида уч нафар босқинчи қўлга олинди\nТошкент вилоятидаги беш туманда оқова сув тармоқлари умуман мавжуд эмас\nТошкент вилоятида 70 ўринга мўлжалланган шифохонада 140 ўрин яратилгани аниқланди


Карантин даврида иш ҳақини қандай камайтириш мумкин | BUXGALTER.UZ\nИш ҳақи билан боғлиқ масала – ҳозирги вақтда ҳам иш берувчи, ҳам ходимлар учун энг оғриқли масалалардан бири. Форс-мажор, ёмон молиявий аҳвол ва ҳисобварақда пуллар мавжуд эмаслиги сабабли иш берувчи ташаббусига кўра иш ҳақини камайтириш имконияти ҳақида buxgalter.uz га юридик фанлар номзоди, Меҳнат кодекси муаллифларидан бири Михаил ГАСАНОВ сўзлаб берди.\n- Меҳнат шартлари, шу жумладан унга ҳақ тўлаш миқдори ҳам улар қандай тартибда ўрнатилган бўлса, шундай ўзгартирилади. Бунда меҳнат тўғрисидаги шартномалар шартлари, агар қонунда бошқача назарда тутилмаган бўлса, бир томонлама тартибда ўзгартирилиши мумкин эмас.\nМеҳнатга ҳақ тўлаш миқдори меҳнат шартномасининг зарур шарти эканлиги боис, умумий қоидага кўра, иш берувчи томонидан ходимнинг розилигисиз ўзгартирилиши мумкин эмас. Ушбу қоидадан истисно МКнинг 89-моддасида назарда тутилган. Фақат ушбу моддада кўрсатиб ўтилган ҳолатлар мавжуд бўлган тақдирда иш берувчи меҳнатга ҳақ тўлаш миқдорини бир томонлама тартибда ўзгартиришга ҳақли.\nИш берувчи ходимнинг розилигисиз меҳнат шартларини ўзгартиришга фақат технологиядаги, ишлаб чиқариш ва меҳнатни ташкил этишдаги ўзгаришлар, ишлар (маҳсулот, хизматлар) ҳажмининг қисқарганлиги, башарти бундай ўзгаришлар ходимлар сони ёки ишлар хусусиятининг ўзгаришига олиб келиши олдиндан аниқ бўлган ҳоллардагина ҳақлидир.\n- Барча бошқа ҳолларда, жумладан форс-мажор ёки корхонанинг ҳисобварағида пуллар мавжуд бўлмаганда ходимнинг розилигини олишга тўғри келадими?\n- Ҳа. Иш берувчи меҳнатга ҳақ тўлашнинг илгариги даражасини сақлаб қолиш имконини бермайдиган сабабларни тушунтириши лозим. Агар иш берувчи бу вақтинчалик хусусиятга эгалиги ва муайян вақт ўтгандан кейин меҳнатга ҳақ тўлаш илгариги даражага қайтишини тушунтирса, кўп ҳолларда ходимлар бундай чорага кўнишади.\nАгар иш берувчи ходимларни ишонтира олса, улар билан меҳнат шартномасига қўшимча келишувлар тузилади. Қўшимча келишувда қуйидагиларни кўрсатиш зарур:\nходимнинг меҳнатига ҳақ тўлаш миқдори;\nу белгиланган сана;\nиш берувчининг ушбу муддат ўтгандан кейин ходимлар учун меҳнатга ҳақ тўлашнинг илгариги миқдорини ўрнатиш юзасидан мажбурияти.\nШартларни муайян чегарадан паст даражада ёмонлаштириш мумкин эмас\n1. Қўшимча келишувнинг шартлари ходимнинг ҳолатини қонунчиликка нисбатан ёмонлаштиришига йўл қўйиб бўлмайди. Демак, унга қуйидаги шартлар киритилиши мумкин эмас:\nиш вақтининг ойлик нормасини ишлаб берган ва меҳнат шартномаси билан белгиланган меҳнат вазифасини бажарган ходимга қонунчилик билан белгиланган меҳнатга ҳақ тўлашнинг энг кам миқдоридан паст ойлик меҳнатга ҳақ тўлаш миқдорини белгилаш тўғрисида;\nтунги вақтдаги иш учун бир ярим баравар миқдордан, дам олиш ёки байрам кунлари, шунингдек иш вақтидан ташқари ишлар учун икки ҳисса миқдордан кам ҳақ тўлаш тўғрисида;\nбюджет соҳаси ходимларига мансаб маошларини (тариф ставкаларини) қонунчилик билан белгиланган миқдорларга (тегишли тариф сеткасига) нисбатан камайтириш;\nходим томонидан қонун ҳужжатлари билан кафолатланган қўшимча ҳақ, устама, компенсация тўловларини олишнинг рад этилиши ёки уларнинг миқдорини қонунчилик билан белгиланган миқдорга нисбатан камайтириш тўғрисида.\nАгар кўрсатилган ёки уларга ўхшаш шартлар барибир қўшимча келишувга киритилган бўлса, ходим уни имзолаганига қарамай, бундай шартлар МКнинг 5-моддасига мувофиқ ҳақиқий эмас деб топилади, юридик кучга эга бўлмайди.\n2. Қўшимча келишув шартлари ходимлар аҳволини корхонанинг локал ҳужжатларида назарда тутилганига қараганда ёмонлаштирмаслиги керак.\nМасалан, корхонада касаба уюшма қўмитаси (ходимларнинг бошқа вакиллик органи) билан келишилган ҳолда меҳнатга ҳақ тўлаш тўғрисида, мукофотлаш тўғрисида, йил учун иш якунлари бўйича мукофотлаш тўғрисида ва бошқалар тўғрисида низомлар тасдиқланган. Қўшимча келишувда ходимнинг аҳволини бундай локал ҳужжатларга қараганда ёмонлаштирадиган шартлар киритилиши даркор эмас.\nМеҳнатга ҳақ тўлаш миқдорини вақтинча камайтириш учун, иш берувчи:\nкасаба уюшма қўмитаси (ходимларнинг бошқа вакиллик органи) билан келишилган ҳолда локал ҳужжатларга меҳнатга ҳақ тўлаш (мукофотлар, бошқа тўловлар) миқдори, у ўрнатиладиган сана, у қўлланадиган муддат ва иш берувчининг ушбу муддат ўтгандан кейин ходимлар учун меҳнатга ҳақ тўлашнинг илгариги миқдорини ўрнатиш юзасидан мажбуриятини кўрсатган ҳолда ўзгартиришларни тасдиқлаши;\nходимларнинг розилигини олган ҳолда улар билан меҳнат шартномаларига қўшимча келишувлар тузиши лозим.\n3. Меҳнат соҳасида камситишнинг тақиқланиши ва тенг аҳамиятли меҳнатга тенг ҳақ тўлаш тамойилларига риоя қилиш лозим.\nМКнинг 6-моддасида кўрсатилган жинси, ёши, эътиқоди, бошқа камситувчи асосларга боғлиқ ҳолда, шунингдек уларнинг ишчанлик қобилиятларига ва улар меҳнатининг натижаларига алоқадор бўлмаган бошқа жиҳатларига қараб иш ҳақини ошириш ҳам, камайтириш ҳам мумкин эмас.\nБинобарин, битта ходимга нисбатан шундай ишчанлик қобилиятларига, иш стажига ва бир хил меҳнатининг натижаларига (ҳажми ва сифати бўйича) эга бўлган бошқа ходимга қараганда меҳнатга ҳақ тўлаш миқдорини камайтириш мумкин эмас.\n- Агар корхонада карантин туфайли ишлаб чиқариш ҳажмлари қисқарган бўлса, бу ходим билан меҳнатга ҳақ тўлашни камайтиришни келишмаслик учун сабаб бўладими?\n- Ҳа, ходимлар сонининг қисқаришига олиб келиши мумкин бўлган ишлар (маҳсулот, хизматлар) ҳажмининг қисқарганлиги унга биноан МКнинг 89-моддаси иш берувчига ходимлар меҳнатига ҳақ тўлаш миқдорини ўзгартиришга имкон берадиган сабабларидан биридир. Бу ҳолда ишдан бўшатишларнинг олдини олиш учун меҳнатга ҳақ тўлаш миқдори камайтирилади.\nШу билан бир вақтда МК билан белгиланган бундай ўзгартиришлар тартибига қатъий риоя қилиш ва ходимларга қонун ҳужжатларида назарда тутилган кафолатларни тақдим этиш жуда муҳим ҳисобланади.\nМКнинг 89-моддасига асосан ходим билан келишмаган ҳолда меҳнат шартларини ўзгартириш чоғида, иш берувчи:\nмеҳнат шартларидаги бўлажак ўзгаришлар ҳақида ходимни камида 2 ой олдин ёзма равишда огоҳлантириб тилхат олиши шарт;\nогоҳлантиришнинг бутун муддати мобайнида илгариги меҳнат шартларини, жумладан меҳнатга ҳақ тўлаш шартларини сақлаб қолиши шарт. Кўрсатилган муддатни қисқартиришга фақат ходимнинг розилиги билан йўл қўйилади;\nходимларнинг анча тоифаси учун меҳнат шартлари ноқулай ўзгартирилганда маҳаллий меҳнат органига бундай ўзгартиришлар сабаблари тўғрисида ахборот тақдим этиши шарт;\nходим томонидан меҳнат шартлари ўзгартирилиши устидан шикоят берилган ҳолатда илгариги шартларни сақлаб қолиш имконсизлигини исботлаши шарт. Айтайлик, агар меҳнатга ҳақ тўлаш миқдори ўзгаришига ишлар (маҳсулот, хизматлар) ҳажмининг қисқарганлиги сабаб бўлса, иш берувчи, биринчидан, ҳақиқатан шундай қисқариш бўлганлигини; иккинчидан, меҳнатга ҳақ тўлашнинг илгариги шартларини сақлаб қолиш ходимлар сонини қисқартиришга олиб келган бўлиши мумкинлигини исботлаши даркор. Агар иш берувчи ишонарли далилларни келтира олмаса, суд уни ходимлар меҳнатига ҳақ тўлашнинг илгариги шартларини тиклашга мажбур қилади.\nайрим тоифадаги ходимлар (ногиронлар, 14 ёшга тўлмаган боласи ва ногирон боласи бор, ёлғиз ота, ёлғиз она, пенсия олди ёшидаги шахслар ва юқори ижтимоий ҳимояга муҳтож бошқа шахслар) учун меҳнат шартларини ўзгартириш хусусида корхонадаги ходимларнинг вакиллик органлари билан олдиндан маслаҳатлашиб олиши шарт;\n- Агар огоҳлантирилган кундан 2 ой ўтгандан кейин ходим меҳнатга ҳақ тўлашнинг янги шартларида ишлашни рад этса, қандай йўл тутилади?\n- Ходим меҳнатга ҳақ тўлашнинг янги шартларида ишлашни рад этишга ҳақли. Бундай рад этишга у томондан меҳнат интизомини бузиш сифатида қаралмаслиги керак. Бинобарин, иш берувчи янги шартларда ишлашни рад этаётган ходимга нисбатан интизомий жазо қўллашга ҳақли эмас.\nШу билан бирга, шуни билиш жоизки, бундай ходим билан меҳнат шартномаси МКнинг 89-моддаси 4-бандига асосан - янги меҳнат шартлари асосида ишлашни давом эттиришни рад этганлиги сабабли бекор қилиниши мумкин. Бу ҳолда меҳнат шартномаси янги меҳнат шартлари ўрнатилиши муносабати билан эмас, балки ходимнинг ушбу шартларда ишлашни рад этиши сабабли бекор қилинади.\nМазкур асосга кўра меҳнат шартномасининг бекор қилинишига меҳнат муносабатларини иш берувчи ташаббусига кўра бекор қилиш сифатида қаралмайди. Шу боис буни касаба уюшма қўмитаси ёки ходимларнинг бошқа вакиллик органи билан келишмаган ҳолда амалга оширса бўлади.\nМеҳнат шартномасини МКнинг 89-моддаси 4-бандига асосан бекор қилиш чоғида ходимга олинмай қолган иш ҳақи ва фойдаланилмаган меҳнат таътилидан ташқари, унинг ўртача ойлик иш ҳақи миқдорида ишдан бўшатиш нафақаси тўланади. Бундан ташқари, иш берувчи МКнинг 67-моддасида назарда тутилган моддий қўллаб-қувватлашнинг қўшимча кафолатларини тақдим этиши шарт:\nиш қидириш даврида меҳнат шартномаси бекор қилинган кундан бошлаб иккинчи ой учун ходимнинг ўртача ойлик иш ҳақи сақланиб қолади;\nагар ходим шу даврда ишга жойлаштирилмаса, маҳаллий меҳнат органи берган маълумотномага биноан учинчи ой учун ҳам сақланиб қолади.\n- Агар иш берувчи 2 ой кута олмаса, нима қилиш лозим?\n- Битта йўли бор: ходимларга, аввал айтганимдек, юзага келган вазиятни ҳамда меҳнатга ҳақ тўлаш миқдорини камайтириш вақтинчалик хусусиятга эга эканлигини тушунтириш ва уларнинг розилигини олиш зарур. Шунингдек, меҳнатга ҳақ тўлашни тартибга солувчи локал ҳужжатларга улар қандай тартибда қабул қилинган бўлса, шундай тартибда ўзгартиришлар киритиш лозим.\n- Мукофотлар ва устамаларни бекор қилиш мумкинми?\n- Ҳаммаси қандай мукофотлар ва устамалар хусусида гап бораётганлигига боғлиқ. Агар бу тўловлар қонунчиликда (масалан, Вазирлар Маҳкамаси қарорида) назарда тутилган бўлса, иш берувчи уларни бекор қилишга ҳам, уларнинг миқдорини камайтиришга ҳам ҳақли эмас. Таъкидлаб ўтилганидек, меҳнат шартлари қандай тартибда ўрнатилган бўлса, шундай тартибда ўзгартирилади.\nАгарда мукофотлар, устамалар ёки бошқа рағбатлантириш тарзидаги тўловлар локал ҳужжатлар билан белгиланган бўлса, аниқлаб олиш зарур, тегишли локал ҳужжатларда ушбу тўловлар учун қандай шартлар ва кўрсаткичлар назарда тутилган. Масалан, МКнинг 153-моддаси 2-қисмига мувофиқ касаба уюшмаси қўмитаси ёки ходимларнинг бошқа вакиллик органи билан келишиб қабул қилинган мукофотлаш тўғрисидаги локал низомда бевосита маҳсулотларни реализация қилиш билан банд бўлган ходимларга сотиш режаси камида 90%га бажарилган тақдирда маошининг 30%и миқдорида ойлик мукофот белгиланиши назарда тутилган. Агар ишлар (маҳсулот, хизматлар) ҳажмининг қисқарганлиги муносабати билан сотиш режаси бажарилмаса, ушбу мукофот ходимга тўланмайди.\nҚачонки локал ҳужжатлар уларнинг тўланишини бўлинмалар ёки бутун корхонанинг аниқ кўрсаткичларга эришиши, фойданинг, рентабелликнинг мавжудлиги ва ҳ.к.билан боғласа, мукофотлар, устамалар ва бонуслар тўғрисидаги масала ҳам худди шу тарзда ҳал қилиниши керак. Агар белгиланган кўрсаткичларга эришилмаса, ходимларга тўловлар амалга оширилмайди.\nАгар локал ҳужжатда мукофотлар (ҳар ойлик, ҳар чораклик ва ҳ.к.) тегишли вақт даврида ишлаган барча ходимларга тўланиши назарда тутилган бўлса, қийинроқ кечади. Ёки агар ишлар (маҳсулот, хизматлар) ҳажмининг қисқариши туфайли корхонанинг молиявий аҳволи ёмонлашганда ходим локал ҳужжатга асосан у ёки бошқа рағбатлантириш тарзидаги тўловларни олиши учун зарур бўлган кўрсаткичлар ва шартларни бажарса.\nМазкур ҳолларда тегишли локал ҳужжатга у қандай тартибда қабул қилинган бўлса, шундай тартибда ўзгартиришлар киритиш лозим. Бундан ташқари, бундай ўзгартиришларга ходимларнинг розилигини олиш зарур. Агар меҳнат шартномасида мукофотлар, устамалар ёки бошқа рағбатлантириш тарзидаги тўловларнинг миқдори айтиб ўтилган бўлса, меҳнат шартномасига қўшимча келишув тузиш зарур.\nКўпинча меҳнат шартномаларида фақат ходимнинг маошининг ёки тариф ставкасининг миқдори кўрсатилади ва ходимга мукофотлар ва устамалар иш берувчи томонидан касаба уюшма қўмитаси ёки ходимларнинг бошқа вакиллик органи билан келишилган ҳолда тасдиқланган локал ҳужжатга (мукофотлаш тўғрисида, меҳнатга ҳақ тўлаш тўғрисида низом ва б.) мувофиқ тўланиши айтиб ўтилади.\nАмалиётда кўп иш берувчилар хато равишда тегишли локал ҳужжатга ўзгартириш киритиш ва уни ходимларнинг вакиллик органи билан келишиш етарли, ходимнинг розилигини олишнинг зарурати йўқ деб ҳисоблашади. Бироқ бу ундай эмас.\nМеҳнат шартномасини тузиш чоғида тарафлар ҳақ тўлаш тўғрисидаги шартларни бошқа ҳужжатларга ҳавола келтириш йўли билан келишиб олганликларига қарамай, бундай шартлар меҳнат шартномасининг шартлари бўлиб қолаверади.\nМКнинг 213-моддаси 1-қисмига асосан иш берувчи меҳнат шартномасини тузишда ва бошқа ишга ўтказишда ходимни меҳнат шароитлари тўғрисида хабардор қилиши керак. Шу жумладан ходимни мазкур ташкилотдаги мукофотлаш тизими билан таништириши лозим.\nМеҳнат шартномасини имзолаган ҳолда ходим ўзи таништирилган ходимлар учун мукофотларни белгиловчи айнан ўша локал ҳужжат унга нисбатан қўлланилишига ўз розилигини билдиради. Агар ушбу ҳужжатга мукофотлар миқдорига таъсир кўрсатадиган ўзгартиришлар киритилса, ходимни тегишли локал ҳужжат билан таништириб, унинг розилигини олиш зарур.\nМодомики, меҳнат шартномасида келишиб олинганидек, мукофотлар, устамалар ва бошқа рағбатлантириш тарзидаги тўловлар, илгаригидек, ходимга иш берувчи томонидан касаба уюшма қўмитаси ёки ходимларнинг бошқа вакиллик органи билан келишилган ҳолда тасдиқланган локал ҳужжатга (мукофотлаш тўғрисида, меҳнатга ҳақ тўлаш тўғрисида низомга ва б.) мувофиқ тўлашда давом этилар экан, мазкур ҳолатда қўшимча келишув тузиш зарурати йўқ. Ходим тегишли локал ҳужжат билан танишган ҳолда унга мукофотлар ёки бошқа рағбатлантириш тарзидаги тўловлар ушбу ҳужжатга мувофиқ амалга оширилишига ўз розилигини билдирган аризани бериши етарли.\n- Компенсация тўловларига нисбатан қандай йўл тутиш лозим?\n- Компенсация тўловлари – бу ходимларга ўз меҳнат вазифаларини бажариши билан боғлиқ харажатларни қоплаш мақсадида белгиланган пул тўловлари. Бундай тўловларни тайинлаш ходим меҳнат шартномасида келишилган ишни бажариши билан боғлиқ ҳақиқатда амалга оширадиган харажатларни қоплашдан иборат.\nМасалан, масофадан ишлашга ўтишда ходимга иш жойига бориш ва уйга қайтиш учун йўлкира ҳақи харажатлари компенсация қилиниши керак эмас. Бироқ, агар ўз меҳнат вазифаларини бажариш учун шахсий ускуналари, техник воситалари, алоқа воситалари ва Интернет тармоғидан фойдаланса, у харажатларни қоплаш ҳуқуқига эга бўлади.\nАгар корхона карантин даврида бекор туриб қолса, директорга иш ҳақи тўлаш керакми\nЯнги йилга мукофотни қандай муаммосиз тўлаш мумкин?